19.11.2021 u 14:17\nNorveška uvodi registraciju pre ulaska u zemlju\nOSLO – Noverški zvaničnici saopštili su danas da će ta zemlja uvesti striktnije kontrole na graničnim prelazima, zahtevajući od svakoga da se registruje pre nego što uđe, a cilj je da se smanji širenje koronavirusa. Norveška ministarka pravde Emil Enger Mel izjavila je da će odluka stupiti na snagu 26. novembra, kako bi se imao „bolji uvid i to ko ulazi”, preneo je AP. Svi stariji od 15 godina, bilo da su norveške ili neke druge nacionalnosti, moraju da se registruju na sajtu vlade Norveške tri dana pre nego što uđu u zemlju, javlja Tanjug. Tamo će dobiti potvrdu koju država traži na graničnom prelazu, a ako je nemaju, može im se odbiti ulazak. Ministar zdravlja Ingvild Kjerol apelovao je na građane da prestanu da se rukuju, već da se pozdravljaju laktovima, osmehom, da klimnu\nHELSINKI - Danski državljanin, osumnjičen za napad lukom i strelom u Norveškoj, koristio je i drugo oštro oružje za ubistvo pet osoba, saopštila je policija, prenosi Beta. Policija je navela da je osumnjičeni 37-godišnjak Espen Andersen Braten prošle srede u mestu Kongsberg najverovatnije prvo koristio luk i strelu da rani žrtve, a da ih je potom ubijao neodređenim oštrim oružjem. Braten, koji je u napadu ubio pet i povredio tri osobe, priznao je krivicu. Policija procenjuje da je uzrok napada najverovatnije očigledna psihička bolest osumnjičenog, i navodi da je njegova izjava da je prešao na islam dobila manji značaj tokom istrage. Braten je ubio četiri žene između 52 i 78 godina i 75-godišnjaka. Sve ukazuje da je nasumično odabrao žrtve, navodi policija koja je ispitala oko\n13.10.2021 u 22:19\nLukom i strelom ubijao ljude u supermarketu\nNekoliko ljudi je ubijeno, a nekoliko povređeno u napadu lukom i strelom u novreškom gradu Kongsbergu, saopštila je policija. Napadač je uhapšen i u pritvoru je, javlja RTS. Nekoliko osoba je povređeno i nekoliko ljudi je poginulo u incidentu, kaže Ejvind Os, šef policijske operativne jedinice u Buskerudu. Istakao je da se osumnjičeni kretao velikim područjem u centru Kongsberga. On nije odgovorio na pitanje da li je reč o terorističkom aktu, ali je naveo da je u tom gradu raspoređen veliki broj policijskih jedinica. Policija nije želela da iznosi više detalja o počiniocu, ali je on, prema dosadašnjim saznanjima policije, delovao sam. Napadač je uhapšen, a ljudima u okolini je rečeno da ostanu u kućama.\nNorveška ukida sve mere a u Rusiji najviše umrlih u jednom danu\nOSLO – Norveška se sutra ponovo otvara, čime će se okončati restriktivne antikovid mere koje su ograničile društvenu interakciju i otežala rad preduzećima, prenosi Rojters. „Prošao je 561 dan otkako smo uveli najoštrije restriktivne mere u Norveškoj u mirnodopskim uslovima. Došao je trenutak da se vratimo normalnom životu”, izjavila je premijerka Erna Solberg. Restriktivne mere će se okončati u subotu u 16:00, dodala je. Odluka da se više ne zahteva socijalna distanca dozvoliće kulturnim i sportskim događajima da ponovo budu u punom kapacitetu. Solberg je primenila tri od četiri faze plana ka ukidanju društvenih i ekonomskih restriktivnih mera, ali je završna faza odlagana nekoliko puta zbog bojazni od rasta stope zaražavanja. „Ukratko rečeno, možemo da se vratimo normali”,\n13.09.2021 u 12:06\nBogataši preko tajne grupe ruše opoziciju i klimatski lobi\nSpecijalno za „Politiku” Oslo – Partije ili koalicije koje birače ubede ili im ponude najbolji program, ideje i rešenja kako smanjiti globalno zagrevanje i zaštititi planetu i životnu sredinu od zagađivanja – odneće pobedu na predstojećim redovnim parlamentarnim izborima u Norveškoj, procena je političkih analitičara i eksperata. Aktuelna predsednica vlade i lider Konzervativne partije (Hejre) Erna Solberg svim silama želi da produži mandat i treći put zasedne u premijersku fotelju, mada sva istraživanja pokazuju da joj se pozicija ljulja i da će poverenje većine biračkog tela pripasti takozvanoj Crveno-zelenoj koaliciji, koju predvodi Radnička partija. Glavni izborni dan zakazan je za danas, a pravo glasa ima 3,8 miliona norveških državljana koji biraju novi saziv parlamenta od 169 poslanika.\n09.08.2021 u 22:00\nSpecijalno za „Politiku” Oslo – Norveška je duboko zagazila u novu tehnološku revoluciju na polju električnih automobila. Kupovina novih vozila na struju povećava se iz meseca u mesec, pa ova zemlja ima najveći broj električnih vozila na svetu po glavi stanovnika. Prema najnovijim statističkim podacima, na norveškim drumovima nalazi se oko 400.000 vozila koja troše čistu električnu energiju, što je blizu 14 odsto od celokupnog voznog parka. Osim toga, na putevima je i oko 160.000 hibridnih automobila, koji istovremeno mogu da koriste klasično gorivo i struju („plag-in” hibridi, čije se baterije pune na struju i mogu da pređu, zavisno od tipa automobila, od 40 do 70 kilometara), kao i oko 140.000 klasičnih hibridnih automobila, koji koriste isključivo goriva za punjenje baterija. Do sada


Partizan ostao bez trenera: Savo Milošević podnio neopozivu ostavku | BL Portal\nPartizan ostao bez trenera: Savo Milošević podnio neopozivu ostavku\n1. Septembra 2020. 15:12\nSrpski fudbalski stručnjak Savo Milošević podnio je neopozivu ostavku na mjesto prvog trenera kluba iz Humske.\nOno o čemu se spekulisalo danima danas je postalo i zvanično – Milošević je podnio ostavku na mjesto šefa struke crno-bijelih, a tu funkciju će, dok se ne pronađe novo rješenje, obavljati njegov dosadašnji pomoćnik Radovan Ćurčić koji je pred početak sezone stigao u Humsku.\nUprava kluba iz Humske prihvatila je otkaz Miloševića poslije dvodnevne sjednice Odbora za hitna pitanja i isto toliko navodnog ubjeđivanja Miloševića da ostane na kormilu crno-bijelih.\nOvo nije prvi put da Milošević podnosi ostavku na toj funkciji. Ista situacija dogodila se nakon poraza u Novom Pazar, ali dan kasnije Uprava kluba uspjela je da ubijedi Miloševića da ostane, za razliku od danas, piše Kurir.\nKap koja je očigledno “prelila čašu” bio je poraz u Novom Sadu od ekipe Vojvodine, pa tako crno-bijeli poslije 6. kola u domaćem šampionatu zastaju čak šest bodova za vječitim rivalom i liderom na tabeli Superlige Srbije, ekipom Crvene zvezde.\nSa crno-bijelima osvojio je Kup Srbije nedugo nakon što je sjeo na novu funkciju, pobjedom na vječitim rivalom u finalu golom Bojana Ostojića. Imao je Milošević priliku da prošle sezone ponovo uspjeh, ali se sada u finalu preprečila novosadska Vojvodina koja je uzela trofej poslije boljeg izvođenja jedanaesteraca.\nTags: ostavka, Partizan, Savo Milošević\nLako i zdravo: Kombinacija ovih pet moćnih sastojaka će vam pomoći da smršate


Japan zatražio od UN-a da uputi jasnu poruku Severnoj Koreji\nJapan je od UN-a zatražio da svetska organizacija uputi jasnu poruku Severnoj Koreji, tako što će usvojiti američki predlog rezolucije, kojom se Pjongjang kažnjava zbog probnih lansiranja balističkih projektila.\nMinistar spoljnih poslova Taro Aso gostovao je u više japanskih televizijskih programa, gde je objašnjavao stavove Tokija o potrebi zavođenja sankcija Severnoj Koreji. Govoreći u programu državne televizije NHK, ministar Aso je ukazao da bi rezolucija UN koja ne bi uključivala sankcije bila besmislena. Očekuje se da će Savet bezbednosti o predlogu rezolucije sutra glasati, a Rusija i Kina – dve članice sa pravom veta – nisu raspoložene za sankcije i traže da se tekst rezolucije ublaži. Ministar Aso je ukazao da on očekuje od Rusije da se uzdrži, dok bi Kina mogla da bude suočena sa izolacijom, ako bude glasala protiv sankcija. Južna Koreja je odgovorila tako što je uputila kritike Japanu zbog oštrih stavova, postavljajući istovremeno pitanje da li će sankcije odvratiti siromašnu komunističku Severnu Koreju od novih probnih lansiranja.\nNeslaganja povodom sankcija Pjongjangu otežala su zadatak pomoćnik državnog sekretara Kristoferu Hilu, koji je u Aziju prošle nedelje upućen sa ciljem da postigne saglasnost po tom pitanju, nakon što je Severna Koreja lansirala 7 probnih projektila, koji su pali u japansko more. Pred odlazak iz Seula, na put ka Tokiju, Kristofer Hil je negirao da je cilj Vašingtona da svi podrže ankcije UN-a.\n«Ono što je važno jeste da koordinišemo naše napore, a potrebna je koordinacija na način koji šalje jasnu poruku.»\nJužno-korejski zvaničnici su obećali da će pitanje probnih lansiranja pokrenuti tokom među-korejskog ministarskog susreta, koji je zakazan za prekosutra. Seul je, istovremeno, obustavio dostavu pomoći u hrani Severnoj Koreji, nakon što su u sredu obavljena lansiranja. Inače, Kristofer Hil se u petak, u Pekingu, sastao i sa kineskim zvaničnicima i tom prilikom je naglasio da postoji saglasnost da se Pjongjangu uputi «jasan signal» da probna lanisranja nisu prihvatljiva.\nSeverna Koreja je prošlog septembra, u principu, obećala da će rasformirati svoje nuklearne programe, ali je istovremeno bojkotovala šestostrane pregovore o tom pitanju. Pjongjang je izjavio da se neće vratiti pregovorima, sve dok SAD ne uklone finansijske sankcije zavedene Severnoj Koreji. Istovremeno, Pjongjang je zapretio da će upotrebiti silu u slučaju da bilo koja država počne da vrši pritisak da prekine sa probnim lanisranjima.


FMNEBO: Direktor Radija S otkriva ključ uspeha svoje kompanije: U Srbiji smo zadržali lidersku poziciju!\nDirektor Radija S otkriva ključ uspeha svoje kompanije: U Srbiji smo zadržali lidersku poziciju!\nPredrag Anđelković, vlasnik i direktor „Smedia“, zadovoljan je rezultatima svoje kompanije, u čijem sistemu posluju četiri najslušanije radio-stanice - Radio S1, S2, S3 i S4. Sumirajući utiske o godini koja je na izmaku, Anđelković je izjavio za Kurir da će njihovi slušaoci i u 2017. moći da uživaju u projektima kao što su „Pet veličanstvenih“ i „Zvezde pevaju zvezde“.\n- S obzirom na to kakva je situacija u medijima i kako se stvari brzo menjaju, mi smo prezadovoljni rezultatima. Imali smo cilj za ovu godinu da se proširimo na region i to smo uspeli. Otvorili smo dve radio-stanice u Crnoj Gori - jednu nacionalnu i jednu regionalnu. U Srbiji smo zadržali lidersku poziciju sa šerom identičnim kao prošle godine, a privodimo kraju i pregovore za otvaranje nacionalne stanice u BIH. Smatramo velikim uspehom i to što je 70 odsto naših prihoda od direktnih klijenata, a trenutno ih imamo oko 500. Oglašavanja preko agencija kod nas ima u malom broju jer mi klijentima nudimo odlične uslove i u tome agencije ne mogu da nam pariraju - priča Anđelković.\nPlanovi za iduću godinu su veliki.\n- Moramo da uskladimo naše poslovanje u celom regionu, odnosno želja nam je da centrala u Beogradu radi 80 odsto stvari i to je dosta izazovno. Bavićemo se više video-materijalom, kao što su „Pet veličanstvenih“ i „Zvezde pevaju zvezde“. Cilj nam je da pozicioniramo Radio S kao entertejment brend na nivou regiona sa svojim podbrendovima, a plasiraćemo i mnogo muzičkih plejlista koje će pružiti podršku našoj osnovnoj delatnosti - rekao je Anđelković.\nKONZERVATIVNIJI OD DRUGIH\nNaša ideja nije da neku pesmu koja je skoro izašla odmah puštamo na radiju, nego da sačekamo da vidimo da li će to zaživeti, pa onda emitujemo. U vezi s tim smo konzervativniji od drugih radio-stanica, a pokazalo se da nam tako odlično ide - zaključio je Anđelković.


LOŠU STATISTIKU POGURALA I KORONA: Srbija u evropskom vrhu po broju pušača : Nadlanu.com\nObjavljeno 14. maj 2022. / 13:00:46\nDomaćinstva u kojima žive pušači skoro desetinu svojih prihoda odvajaju na ovaj porok. Pored toga, pokazalo se da s troškovima za cigarete, rastu i troškovi za alkoholna pića, barove i restorane. Kada se sve to sabere dolazimo do toga da ta domaćinstva imaju značajna izdvajanja na takozvane neproduktivne troškove, što još dodatno smanjuje potencijal domaćinstava za rast prihoda. A gde se više troši na cigarete, manje se troši na hranu, garderobu i obrazovanje, pa samim tim i na mogućnost veće zarade. To sve pokazuju istraživanja koja u Srbiji sprovodi Institut ekonomskih nauka, u okviru svetskog programa za smanjenje pušenja filantropske fondacije "Blumberg".\nIstovremeno, smanjio se i intenzitet pušenja - u proseku se po domaćinstvu mesečno troši osam paklica cigareta manje.\nZubović ukazuje i na to da je pandemija Kovida-19 u velikoj meri izazvala povećanje stresa kod stanovništva, što je dovelo do blagog trenda povećanja prevalencije pušenja. Ipak, po završetku pandemije očekuje se da će se pad broja pušača dalje nastaviti.\nPored toga, on podseća i na velike troškove za lečenje bolesti i poremećaja koji nastaju zbog pušenja - oni su gotovo dvostruko viši od iznosa koje država naplati na ime akciza.\n- Prema našim proračunima, država zbog prodaje rezanog duvana van legalnih tokova, godišnje gubi oko sedamdeset miliona evra - naglašava on.\nKako on navodi, to pokazuju sva istraživanja u svetu koja se rade već 30-40 godina.\nU regionu, najskuplje su cigarete u Crnoj Gori - u proseku oko 3,5 evra po paklici, dok u Makedoniji koštaju oko dva evra.\ncenacena cigaretacigareteevropaJovan Zubovićkoronakoronavirusloša statistikaprestanak pušenjapušenjepušenje cigaretazdravlje


1. Prijedlog Zakona o turizmu Bosansko-podrinjskog kantona Goražde,\n2. Prijedlog Zakona o taksi prijevozu u Bosansko-podrinjskom kantonu Goražde,\n3. Prijedlog Zakona o izmjenama i dopuni Zakona o osnovnom odgoju i obrazovanju – skraćeni postupak,\n4. Prijedlog Zakona o izmjenama i dopuni Zakona o srednjem obrazovanju – skraćeni postupak,\n5. Nacrt Zakona o boravišnoj taksi Bosansko-podrinjskog kantona Goražde,\n6. Davanje mišljenja na Nacrt Zakona o reprezentativnosti sindikata i udruženja poslodavaca,\n7. Davanje mišljenja na Prednacrt Zakona o vijeću zaposlenika,\n8. Prijedlog Odluke o razrješenju člana Komisije za izbor i imenovanja Skupštine Bosansko-podrinjskog kantona Goražde,\na) Prijedlog Odluke o razrješenju člana Komisije za evropske integracije Skupštine Bosansko-podrinjskog kantona Goražde,\nb) Prijedlog Odluke o izmjenama i dopunama Odluke o izboru stalnih i povremenih radnih tijela Skupštine Bosansko-podrinjskog kantona Goražde,\n9. Prijedlog Odluke o imenovanju članova Odbora za žalbe javnosti:\na) Prijedlog Pravilnika za izbor i imenovanje članova Odbora za žalbe javnosti,\nb) Izvještaj o utvrđivanju prijedloga liste kandidata za izbor i imenovanje Odbora za žalbe javnosti,\n10. Prijedlog Odluke o davanju saglasnosti na Rješenje Vlade Bosansko-podrinjskog kantona Goražde o razrješenju predsjednika i članova privremenog Upravnog odbora Agencije za privatizaciju u Bosansko-podrinjskom kantonu Goražde,\n11. Prijedlog Odluke o davanju saglasnosti na Rješenje Vlade Bosansko-podrinjskog kantona Goražde o imenovanju predsjednika i članova privremenog Upravnog odbora Agencije za privatizaciju u Bosansko-podrinjskom kantonu Goražde,\n12. Izvještaj o radu Vlade Bosansko-podrinjskog kantona Goražde za 2019. godinu,\n13. Izvještaj o izvršenju operativnog i finansijskog plana rada JZU Kantonalna bolnica Goražde, za period 01.01.2019.-31.12.2019. godine,\n14.Izvještaj o radu Nezavisnog odbora, za period 01.08.2019.-31.01.2020. godine,\n15. Informacija Kliničkog centra Univerziteta u Sarajevu, broj: 01-04-4-25502 od 15.06.2020. godine, o usvajanju Odluke Upravnog odbora KCU Sarajevo, broj: 02-01-43243 od 29.08.2019. godine o davanju saglasnosti na pokretanje aktivnosti na rušenju starog dijela objekta „I Interna klinika“ (K-008),\n16. „Vladin sat“ – poslanička pitanja i inicijative.\nNa početku zasjedanja, Skupština Bosansko-podrinjskog kantona Goražde razmatrala je a potom i usvojila Izvještaj o radu Vlade BPK Goražde za 2019.godinu. Kako je istaknuto, početak 2019.godine, između ostalog, obilježen je aktivnostima koje se odnose na ozvaničenje radova cestovnog povezivanja Sarajevo-Goražde, te modernizaciju lokalnih puteva na području našeg kantona. Takođe, rad Vlade u protekloj godini bio je baziran i na održavanje i poboljšanje budžetske stabilnosti kantona i općina u njegovom sastavu, s akcentom na provođenje prioriteta ekonomske politike te održavanje stabilnosti fiskalnog sistema, održavanje likvidnosti budžeta, kontrolu javne potrošnje, raspodjelu ograničenih budžetskih resursa na najvažnije ekonomske i socijalne prioritete Vlade.\nRazmatrani su i usvojeni: Zakon o turizmu, Zakon o taksi prijevozu, Zakon o izmjenama i dopunama Zakona o osnovnom odgoju i obrazovanju, Zakon o izmjenama i dopunama Zakona o srednjem obrazovanju te Zakon o izmjenama Zakona o ublažavanju negativnih posljedica uzrokovanih stanjem nesreće BPK Goražde.\nIzmjenama takozvanog „Korona“ zakona produžava se rok važenja zakona sa 60 na 90 dana od dana prestanka primjene Odluke Vlade Federacije o stanju proglašenja nesreće prouzrokovane pojavom pandemije koronavirusa. Razlog za donošenje ovog zakona je namjera Vlade da jednokratno pomogne korisnike subvencije koji su u vrijeme trajanja nesreće imali otežano poslovanje i pad prihoda u odnosu na isti period prošle godine.\nNakon više pokušaja, po prvi put naš kanton dobio je i Zakon o turizmu Bosansko-podrinjskog kantona Goražde, kojim se uređuje ova oblast te stvaraju preduslovi za razvoj ove privredne grane. Usvajanje kantonalnog Zakona o turizmu kočilo je nedonošenje ovog zakona na federalnom nivou.\nNa današnjoj sjednici, usvojen je i nacrt Zakona o boravišnoj taksi BPK Goražde koji je upućen u proceduru javnih rasprava. Javne rasprave u organizaciji resornog ministarstva i nadležnih skupštinskih komisija održat će se u roku od 60 dana, u sve tri lokalne zajednice u sastavu BPK Goražde.\nSkupština BPK Goražde usvojila je i Odluku o davanju saglasnosti na rješenje Vlade BPK Goražde o razrješenju predsjednika i članova privremenog Upravnog odbora Agencije za privatizaciju te imenovala novi privremeni Upravni odbor ove agencije.\nUsvojene su i odluke o razrješenju člana Komisije za izbor i imenovanja Skupštine BPK Goražde, člana Komisije za evropske integracije Skupštine BPK Goražde, Odluka o izmjenama i dopunama Odluke o izboru stalnih i povremenih radnih tijela Skupštine BPK Goražde, Odluka o imenovanju članova Odbora za žalbe javnosti, uz Pravilnik za izbor i imenovanje članova odbora te izvještaj o utvrđivanju prijedloga liste kandidata za izbor i imenovanje.\nSkupština BPK Goražde prihvatila je mišljenja Ministarstva za pravosuđe, upravu i radne odnose koja se odnose na nacrt Zakona o reprezentativnosti sindikata i udruženja poslodavaca i prednacrt Zakona o vijeću zaposlenika.\nNa 12. redovnoj sjednici Skupštine BPK Goražde usvojen je Izvještaj o izvršenju operativnog i finansijskog plana rada JZU Kantonalna bolnica Goražde za period 01.01.2019-31.12.2019.godine, kao i Izvještaj o radu Nezavisnog odbora za period 01.08.2019-31.01.2020.godine.\nDo kraja zasjedanja, Skupština BPK Goražde primila je k znanju Informaciju Kliničkog centra Univerziteta u Sarajevu o usvajanju Odluke Upravnog odbora KCU Sarajevo o davanju saglasnosti za pokretanje aktivnosti na rušenju starog dijela objekta „I Interna klinika“.\nTakođe, razmatrana je i usvojena Informacija o radu Kriznog štaba Ministarstva za socijalnu politiku, zdravstvo, raseljena lica i izbjeglice Bosansko-podrinjskog kantona Goražde i trenutnoj epidemiološkoj situaciji vezanoj za COVID – 19 na području Bosansko-podrinjskog kantona Goražde, kao i Informacija o dosadašnjim aktivnostima Vlade u vrijeme pandemije virusa Covid 19.


Predstavnička zamajavanja i u Srbiji - Slobodni Filozofski\nkolumna 6. svibnja 2010.\nPredstavnička zamajavanja i u Srbiji\nStudentska verzija predstavničke demokracije i procesi u kojima se biraju studentski predstavnici ne funkcionira ni u susjednoj Srbiji o čemu smo vas prije izvijestili. Prenosimo reakciju naših srpskih kolega na izborne malverzacijama na Filozofskom fakultetu u Beogradu u kontekstu sličnih događaja i na našem Sveučilištu tijekom jučerašnjeg i današnjeg dana.\nUgled studentskog parlamenta iznova je ukaljan tokom priprema za održavanje izbora za studentski parlament u aprilu 2010. na Filozofskom fakultetu u Beogradu. Izbori su raspisani na takav način da je u petak uveče „objavljeno“ da se kandidature mogu predati do subote, a žalbe su se mogle podneti samo u nedelju i ponedeljak. Studenti koji su nameravali da se kandiduju za sve ovo su saznali tek u ponedeljak. Oni su tokom te nedelje podneli preko trideset žalbi, no one su odbijene sa obrazloženjem da je rok za žalbe istekao. Pod plaštom tajnosti, nameštanjem izborne komisije i pod pokroviteljstvom uprave, članovi političkih partija uspeli su da sprovedu svoj plan preuzimanja parlamenta Filozofskog fakulteta u delo.\n„Dramatičnost“ sukoba „partijaša“ i „pobunjenih studenata“ u potpunosti skreće pažnju sa suštinskog problema studentskog organizovanja. Studenti koji stoje iza „Odbrani Filozofski“ hteli su da se kandiduju za parlament, imali su svoje kandidate na čelu sa bivšom studentkinjom prodekankom i drugim članovima sada već bivšeg saziva studentskog parlamenta. Baš na ovaj način je pokušaj autentičnog studentskog organizovanja na univerzitetu ometen jer je težište stavljeno na žalopojke o navodno narušenoj „autonomiji univerziteta“, umesto da fokus bude masovno demokratsko organizovanje putem studentskih zborova.\nCela priča o odbrani Filozofskog i studentskoj „pobuni“ i ne bi bila toliko apsurdna da se ti isti studenti ne pozivaju na direktnu demokratiju i studentske zborove. Naime, na tibini koju je 22. aprila organizovala grupa „Odbrani Filozofski“ studentski zbor je predstavljen kao telo koje po potrebi saziva studentski parlament, a direktna demokratija je predstavljena kao „referendum” koji raspisuje studentski parlament kako bi se bolje upoznao sa raspoloženjem studenata.. Na ovaj način se još jednom ističe direktan pokušaj sabotaže i na taj način perpetuiraju pogrešna shvatanja direktne demokratije. Šta više, zbor i parlament su dva suštinski suprotstavljena vida organizovanja i oba ne mogu ni u kojem slučaju funkcionisati paralelno, jer se oba bave donošenjem odluka. Glavni argument koji „nezavisni“ studenti ovde iznose u korist parlamenta, jeste da je zbor nelegalan i da kao takav može biti sazvan jedino od strane parlamenta. Veoma je bitno naglasiti da zboru nije potreban legalitet, jer poseduje legitimitet samim tim što se odluke na njemu donesene neposredno, i da svi imaju pravo odlučivanja i otvoren je za sve zainteresovane učesnike.\nG. T. i I. F.\npreneseno s bloga Borba za Znanje


BTC $36.507 -3,13%\nBNB $370 -3,51%\nSOL $90 -5,70%\nBlokčein bi "mogao" da uštedi britanskoj vladi milijarde funti i preoblikuje društvenu strukturu, tvrdi novi izveštaj.\nBritanski ministar Edi Hjuz objavio je izveštaj o blokčeinu 4. jula, pozivajući vladu da "pokaže inicijativu" time što će proučavanje tehnologije i njenih prednosti učiniti prioritetom.\nIzveštaj, "Unlocking Blockchain", donosi nekoliko ključnih predloga, koristeći državne projeke koji se trenutno primenjuju u Estoniji kao standard koji vlasti treba da slede kod kuće.\n"Država bi trebalo da usredsredi svoju pažnju na korišćenje blokčeina kako bi omogućila socijalnu slobodu, povećala efikasnost i obnovila poverenje društva", zaključuje Hjuz.\n"Državi ne bi trebalo dozvoliti da koristi takvu tehnologiju da uđe u živote pojedinaca - već bi tehnologija trebalo da se koristiti za osnaživanje pojedinaca u njihovim neophodnim angažovanjima u državi."\n"Kabinet i Digitalna služba Vlade istražuju potencijal tehnologije distribuiranog registra / blokčeina zajedno sa odeljenjima i javnim agencijama za buduće testove i dokaze o izvodljivosti koncepta u cilju efikasnosti i podrške transformaciji", navodi se u službenom odgovoru na Hjuzovo pitanje iz marta.\nDalje, Hjuz je predložio "dugoročnu" upotrebu blokčeina u vladinim odjeljenjima, s ciljem uštede od jednog procenta - oko 8 milijardi funti (10,56 milijardi dolara).\nIzveštaj navodi dalje napomene o takozvanoj tehnologiji distribuiranog registra (DLT), čija bi upotreba, kaže Hjuz, trebalo da se proširi kako bi uključila i druge ključne nove tehnologije, kao što je veštačka inteligencija (AI)."\nDa bi koordinisala postupkom, zemlja bi trebalo da ima "glavnog blokčein predstavnika", dodaje se u izveštaju.


DONETA ODLUKA: Skupština Opštine Žagubica zabranila izdavanje upotrebne dozvole za MHE Krepoljin i Kozji grb — TPKNEWS\n08:21 - 24/02/2020\nNaslovna/VESTI/LOKALNE VESTI/DONETA ODLUKA: Skupština Opštine Žagubica zabranila izdavanje upotrebne dozvole za MHE Krepoljin i Kozji grb\nNa sednici SO Žagubica koja je održana u petak 27. septembra na kojoj su pored 22 odbornika i predstavnika skupštine Opštine, prisustvovali i predsednik opštine Safet Pavlović, njegov zamenik Predrag Ivković, pomoćnik Dušan Milosavljević i načelnici odeljenja lokalne samouprave.\nPredsednik opštine Safet Pavlović\nNakon jednoglasnog usvojenog zapisnika sa predhodne sednice pristupilo se dnevnom redu.\nKao prva tačka zbog hitnosti postupka uz saglasnost svih prisutnih odbornika uvrštena je tačka predloga zaključka predsednika o pokretanju postupka za pribavljanje nepokretnosti objekta fabrike odlivaka u Žagubici koja je u svojini opštine Žagubica neposrednom pogodbom, čime se stiču uslovi zapošljavanja određenog broja ljudi, i rešavanje gorućeg problema opštine.\nNakon toga je usvojen Izveštaj o izvršenju Odluke o budžetu opštine Žagubica za ovu godinu, za period od 1. januara 2019. do 30. juna u celini, i predlog Odluke o izmenama i dopunama Odluke o budžetu opštine Žagubica za 2019. godinu.\nZatim je usledilo razmatranje izveštaja komisije za proveru zakonitosti rada davanja saglasnosti, odnosno razmatranje mišljenja na zaključak prethodnog Opštinskog veća opštine Žagubica o trenutnom stanju sa izgradnjom mini hidroelektrana Krepoljin i Kozji grb, i razmatranju zakonitosti postupanja investitora, odnosno slanja svih dokumenata na uvid nadležnom ministarstvu po čijim odlukama će se dalje postupati.\nOvu tačku dnevnog reda obrazložio je predsednik opštine Žagubica, Safet Pavlović, koji se najpre obratio odbornicima:\n– Poštovano predsedništvo i dragi odbornici. Prvo da se zahvalim na izuzetno dobroj saradnji jer je činjenica da ovo što radimo za Žagubicu nije samo delo mog tima i mene već svih vas koji ste ovde u skupštinskim klupama, donošenjem jednoglasnih odluka. Ovde je reč o nečemu što je zadesilo celu našu Srbiju, kao što su MHE u našoj opštini. Da ne bi mi nešto lomili preko kolena, ja sam dao nalog opštinskom veću da odredi komisije koje su kompetentne da reše ovaj problem, tako što će da pregledaju svu dokumentaciju koja je izdata do danas. Čitajući ovaj iveštaj komisije, i ja sam došao do zaključka, da je investitor izgrađene MHE pomerio, i na ovaj način one su izgrađene u zaštićenom području, zbog toga su samim tim i adekvatne rušenju. Predlažem da danas donesemo zaključak na osnovu zapisnika komisije, pošto investitor nije ispoštovao uslove za gradnju koje je potpisao još 2010. godine, i pošaljemo nadležnom ministarstvu na proveru celokupnu dokumentaciju sa zahtevom izlaska komisije na lice mesta koja treba da utvrdi da li je stvarno MHE izgrađena u zaštićenoj zoni. Danas mi nećemo izdati upotrebnu dozvolu dok ministarstvo ne donese Odluku da li je komisija u pravu ili ne. Pa, ako je ministarstvo saglasno, investitor će dobiti upotrebnu dozvolu. A ako nije, građevinska inspekcija će da podnese zahtev za rušenje ovih MHE – , zaključio je predsednik opštine Žagubica Safet Pavlović.\nSve tačke dnevnog reda jednoglasno su usvojene čime je još jednom potvrđena efikasnost rada skupštine.\nUDES U VELIKOM GRADIŠTU: Bez vozačke dozvole, Nikola se zakucao u Opel vektru sa 170 km/h. (UZNEMIRUJUĆI VIDEO)


OI Igman 92: Izviđačke igre okupile veliki broj ilidžanskih učenika - Zdravi Portal\nNaslovna»Pozitivne priče»OI Igman 92: Izviđačke igre okupile veliki broj ilidžanskih učenika\nBy Jasmin Niksic Objavljeno\t 30/10/2019 Pozitivne priče\nU dvorištu Druge osnovne škole u Hrasnici održane su “Izviđačke igre”, u sklopu projekta “Za bolju i zdraviju budućnost naše djece”.\nNosioc čitavog projekta, uz odred izviđača Igman 92 bilo je i udruženje 4. Viteška motorizovana brigada – Podružnica Izviđačka četa, te osnovne škole: Druga osnovna škola, Peta osnovna škola, Četvrta osnovna škola, kao i Osma osnovna škola “Amer Ćenanović”.\nU proteklom periodu su u ovim školama osnovane nove čete odreda izviđača, čiji članovi su učestvovali na “Izviđačkim igrama”. Već u uskoro, ovi učesnici, na godišnjici odreda, će moći da polože izviđačku zakletvu i postanu punopravni članovi odreda.\n“Zahvaljujemo se svim učesnicima, čestitamo najboljima na rezultatima, a zahvale idu i direktoru i osoblju Druge osnovne škole koji su bili domaćini ove manifestacije” – ističu organizatori.\nPrethodni članakPriče o ljepoti i uspjehu: Pokretanje vlastitog biznisa i predstavljanje novih Oriflame proizvoda\nSlijedeći članak Sarajevo Open 2019: 28 medalja za naše paraplivače


Holandska vlada: 70 odsto kuća na Svetom Martinu uništeno ili teško oštećeno\nBeta 9. septembra 2017. 21:15\nHolandska vlada procenila je da je 70 odsto kuća na ostrvu Sveti Martin teško oštećeno ili uništeno u naletu uragana Irma, a zbog toga je većina od 40.000 stanovnika prinudjena da ostane u skloništima pred naletom uragana Hose.\nMinistar unutrašnjih poslova Ronald Plasterk rekao je danas da će prema prognozi Hose preći preko severozapada Svetog Martina i izručiti mnogo kiše na zgrade od kojih su mnoge ostale bez krovova u naletu uragana Irma.\nHolandski premijer Mark Rute rekao je da je situacija i dalje „mračna“ na razorenom ostrvu gde je i dalje rasprostranjena pljačka.\nRute je rekao da oko 230 holandskih vojnika i policajaca patrolira na Svetom Martinu, a da će još 200 pripadnika vojske i policije stići narednih dana.\nHolandski premijer upozorio je pljačkaše da će vojska i policija okončati bezakonje.\nŠvarceneger Trampu: Izgledali ste kao mlohavi rezanac, šta…\nPljušte kritike na Trampov račun: Proveriti da lopta nema…\nEK sutra o preporuci za viznu liberalizaciju za Kosovo


Renault grupa izgubila 7,39 milijardi evra u prvoj polovini godine - Auto Republika\nKatastrofalni podaci stižu iz pres odeljenja francuskog automobilskog diva.\nRenault, Alpine, Dacia i Avtovaz prodali su u prvoj polovini godine 1,26 miliona automobila, što je drastično lošiji rezultat naspram 1,9 miliona prošle godine. Grupa je u ovom periodu ukupno prihodovala 18,4 milijarde evra što je pad od 34,3% naspram onoga što je ubeleženo lane.\nRenault tvrdi da ga je čitava kriza sa korona virusom koštala oko 1,8 milijardi evra prihoda u prvom polugođu, ali da je veoma loše stanje u Nissanu koštalo francusku kompaniju još 4,8 milijardi evra. Kada se dodaju i ostali gubici, Francuzi su u pvih šest meseci tekuće godine ostvarili minus od 7,39 milijardi evra.\nFrapantni podaci, ali novi šef Renaulta, Luka de Meo, uveren je da se situacija može preokrenuti. „Situacija je bez presedana, ali rezultat nije konačan. Svi zaposleni su u potpunosti posvećeni tome da ovo preokrenemo“, rekao je prvi čovek francuske grupe.\nOn je dodao da Renault očekuju značajno bolji prodajni rezultati u drugoj polovini godine, kao i da če početkom 2021. predstaviti svoj plan za preporod francuskog brenda.\nDe Meo je govorio i o zategnutim odnosima sa japanskim saveznikom Nissanom. „U ovom trenutku, s obzirom na situaciju u obe kompanije, mislim da moramo sesti za sto i rešiti svoje probleme interno“, naveo je Luka de Meo.\nRenault je već dobio finansijsku pomoć od francuske države, ali je i počeo sa merama štednje, koje bi ove godine trebalo da sačuvaju oko 600 miliona evra. Ipak, Francuzi imaju bar neki razlog za radovanje, a to je činjenica da je model Zoe bio najprodavaniji električni automobil u Evropi u prva dva kvartala 2020. godine.\ntags: Alpine AvtoVAZ dacia Luka de Meo renault Renault grupa renault-nissan\nprevious BMW: Serija 2 Coupe ostaje verna pogonu na zadnje točkove\nnext Mazda CX-5 menja naziv, dobija naslednika već 2022. godine?\nAudi Q5 sa produženim međuosovinskim rastojanjem u Pekingu?\n16/04/2018 - 09:52


"AstraZeneca": Nema pravnih prepreka za isporuku vakcina EU - Trebevic.net\nKompanija “AstraZeneca” obavijestila je EU da prema Velikoj Britaniji ili drugim kupcima nema pravnu obavezu koja bi spriječila punu isporuku vakcina protiv kovida 19 evropskom bloku, saopšteno je danas iz Evropske komisije.\nSaopštenje iz Evropske komisije u suprotnosti je sa izjavom britanskog ministra zdravlja Meta Henkoka, koji je u više navrata rekao da “Astra Zeneka” ima ekskluzivan ugovor sa Londonom, koji opravdava prioritet isporuke Velikoj Britaniji.\n– AstraZeneca nam je potvrdila da prema drugim stranama nema obavezu koja bi uticala na ispunjavanje dogovorenog – ističe se u saopštenju.\nSaopštenjem su ponovljene glavne tačke člana 13.1 ugovora EU sa “AstraZenecom”, prema kojoj je kompanija saglasna da nema nikakvih ugovornih obaveza koje bi ograničile njene kapacitete da ispuni narudžbu EU.\nEU je pokrenula razgovore sa “Astra Zenecom” na osnovu mehanizma za rješavanje sporova unesenog u ugovor nakon što je kompanija saopštila da joj je cilj da isporuči samo 100 miliona doza do kraja juna, a ne 300 miliona, koliko je navedeno u ugovoru.\nU saopštenju iz Evropske komisije dodaje se da je cilj razgovora sa “AstraZenecom” osiguranje da kompanija potpuno iskoristi svoje linije isporuke i postrojenja navedena u ugovoru kako bi ispunila svoje obaveze prema bloku.\nPrema ugovoru sa EU, “AstraZeneca” treba da isporuči vakcine proizvedene u četiri evropska postrojenja, od čega su dva u Velikoj Britaniji “Oksford bajomedija” i “Kobra bajolodžiks”.\nVelika Britanija je do sada izvozila doze “AstraZenece” u EU uprkos pozivima Brisela za pristup vakcinama koje su proizedene u tim postrojenjima.


Rasel Vestbruk - Čovek zvani "tripl-dabl" - Sportske.net\nRasel Vestbruk - Čovek zvani "tripl-dabl"\nPlejmejker Oklahoma Siti Tandera sinoć je došao do učinka koji niko pre njega nije uspeo da ostvari.\nPrvi pik proradio i ispisao istorijuTauns najatraktivniji poslednjeg dana regularnog dela sezoneI Orlando smenio trenera, Vučević slobodan agentBlat se vraća u NBA ligu?Pala zavesa, Bobi i Bogdan dobri na oproštaju, ovo su parovi prve runde plej-ofa!\nSinoć je u domu "Grmljavine" ispisana istorija, a u glavnoj ulozi bio je naravno plejmejker ove ekipe Rasel Vestbruk.\nFantastičnom Vestbruku bilo je potrebno 16 skokova da postane jedini igrač u istoriji najjače košarkaške lige na svetu, koji je u dve vezane sezone prosečno beležio tripl-dabl učinak.\nOn je to naravno i uspeo, uhvatio je čak 20 skokova, interesantno, postigao je svega šest poena, ali je podelio i fantastičnih 19 asistencija i najbolji je asistent NBA lige na kraju regularnog dela sezone.\nIstina je da je na sve načine ove poslednje večeri pokušao da dođe do ove istorijske brojke, ali niko mu to ne može zameriti. Jednom prilikom je i odgurnuo Mela Entonija, kako bi on uhvatio skok pod svojim košem, ali neće se iskusni Karmelo ljutiti na svog saigrača zbog toga.\nVestbruk je napravio nešto što ni legendarni Oskar Robertson nije, a ove sezone je prosečno beležio 25,4 poena (sedmi u ligi), 10,1 skokova (10. u ligi) i 10,3 asistencija (prvi u ligi).\nMinule sezone je imao još impresivniju statistku, u proseku je beležio 31,6 poena, 10,7 skokova i 10,4 asistencija po utakmici, a na kraju je bio i proglašen za najkorisnijeg igrača NBA lige.\nOve sezone će to priznanje najverovatnije završiti u rukama Džejmsa Hardena, mada mnogi i LeBrona Džejmsa stavljaju kao prvog kandidata za MVP priznanje.


U Turskoj predavanje o ulozi Alije Izetbegovića\nNaslovnica NAJNOVIJE Politika U Turskoj predavanje o ulozi Alije Izetbegovića\nTurska – U turskom gradu Adani danas je Adamir Jerković, nekadašnji savjetnik predsjednika BiH Alije Izetbegovića i aktualni direktor Arhiva Federacije BiH, održao predavanje na temu “Uloga Alije Izetbegovića u nezavisnosti Bosne i Hercegovine”.\nJerković je podsjetio na uvjete koji su doveli do disolucije Jugoslavije navodeći kao glavni razlog pomanjkanje osnovnih prava i sloboda i velikosrpski nacionalizam, kada su Srbi uz pomoć Jugoslovenske armije pokušali ostvariti apsolutnu dominaciju i poništiti temelje jugoslovenske federacije.\nVelikosrpska politika imala je odgovor u obliku hrvatskog hegemonizma, a obje tendencije su potpalile rat u Bosni i Hercegovini ostavljajući narode BiH da u kaotičnoj situaciji traže puteve vlastitog izlaska iz krize.\nJerković je kazao da se BiH uspjela oduprijeti ratnoj agresiji i sačuvati nezavisnost pa je u Daytonu 1995. potpisan mirovni sporazum kojim je Bosni i Hercegovini vraćen mir i pravo na budućnost.\nNakon povlačenja iz aktivne politike Alije Izetbegovića, država je ušla u dublju političku krizu na koju do danas nije uspijela adekvatno odgovoriti.\nU Adani je danas direktor Arhiva FBiH Adamir Jerković otvorio i međunarodnu izložbu “Srebrenički inferno” koja govori o srpskom pokolju 8.372 Bošnjaka Srebrenice.\nOvoj izložbi je prisustvovao veliki broj građana i javnih osoba Adane.\nJerkovića je primio danas guverner provincije Hüseyin Avni Coş, priopćeno je iz Službe za informiranje Arhiva Federacije.


U nastavku slijedi članak o uticaju pandemije koronavirusa na sektor MSP, objavljen na portalu Vijesti. Isti sadrži intervjue sa UPCG i članovima UO UPCG, kao i sa PKCG i UNDP, te poslodavačkim organizacijama ORM i BCM iz Sjeverne Makedonije.\nTo je bilans uticaja kovid krize na crnogorsku privredu u kojoj sektor MMSP čine okosnicu crnogorske ekonomije sa učešćem od 99,6 odsto preduzeća koja spadaju u tu kategoriju i pružaju izvor prihoda za više od 70 odsto svih zaposlenih.\nVlada je usvojila tri paketa mjera za pomoć u ublažavanju ekonomskih i socijalnih uticaja. Tim mjerama trebalo bi da se obezbijedi dodatna likvidnost, kao i nastavak toka kredita prema realnom sektoru uz određeno olakšavanje finansijskih uslova tako da se zadrži balans između finasijske stabilnosti, podrške ekonomiji i zdravlja bankarskog sektora.\nPrvi paket iz marta koji je Vlada procijenila na 100 miliona eura odnosio se dominantno na podršku likvidnosti. Njime je omogućen odgađanje plaćanja poreza na dohodak građana i doprinose za obavezno socijalno osiguranje na tri mjeseca, zatim krediti koje je plasirao državni Investiciono-razvojni fond (IRF) i tromjesečni moratorijum na bankarske kredite.\nU drugom paketu mjera sa kraja aprila su bile subvencije, podrška poljoprivredi, ekonomsko-socijalne mjere čiji je ukupan fiskalni efekat bio oko 75 miliona eura bruto, a neto vrijednost za tri mjeseca 46 miliona. Najvažnija mjera u ovom paketu je državna pomoć zaposlenima u zatvorenim djelatnostima (ugostiteljstvo, usluge, prevoz i turistički sektor) u iznosu od 100 odsto minumalne zarade (222 eura), zatim subvencije za ugrožene djelatnosti (preduzetnici, mikro, mala i srednja preduzeća do 250 zaposlenih) u iznosu od polovine bruto iznosa minimalne zarade za svakog registrovanog zaposlenog.\nU kratkoročnim mjerama je bila podršku sektoru turizma u iznosu od 83,5 miliona eura, zatim podsticaj poljoprivredi i ribarstvu za realizaciju investicija u ukupnom iznosu od 89,4 miliona eura, unapređenje konkurentnosti privrede to kroz 17 programskih linija i davanjem 10 miliona bespovratnog novca u ovoj godini, subvencije zarada uključujući i turizam u ukupnom iznosu od 16,2 miliona eura. Pošto je došlo krajem avgusta do smjene vlasti usporeno je sprovođenje ovog paketa mjera, a za sada još nema informacija šta će nova vlast preduzeti.\nZa potrebe ovog teksta "Vijesti" zbog nove organizacije Vlade i preuzimanja nadležnosti nijesu mogle doći do detaljnih odgovora na pitanja šta mala i srednja preduzeća mogu očekivati od države u narednom periodu kao pomoć u ublažavanju posledica pandemije.\nOva poslodavačka organizacija je do tih zaključaka došla, između ostalog, na osnovu drugog oktobarskog istraživanja koje je sprovela na uzorsku 312 preduzeća (u kome dominiraju MMSP).\nPoslodavci ističu da ih zabrinavaju podaci koje su početkom oktobra dobili od PU prema kojima je u periodu od 1. marta do 8. oktobra 2020. godine obrisano čak 760 privrednih subjekata, ali i to što raste broj zaposlenih na evidenciji Zavoda za zapošljavanje gdje ih je na kraju novembra bilo 47.053. Posmatrano u odnosu na 15. mart (35.515 nezaposlenih), to ukazuje na povećanje od 32,49 odsto.\n"Neophodno je hitno izmijeniti Zakon o PDV-u kako bi se povećanje iznosa od 18.000 eura ostvarenog prometa kao uslova za obaveznu PDV registraciju na (najmanje) 30.000 eura. Najveću korist od povećanja ovog praga imali bi preduzetnici i mikro preduzeća koji se trenutno nalaze u najtežoj situaciji što se tiče opstanka poslovanja. Danom ulaska u PDV sistem, njihova roba i usluge postaju skuplje za 21 odsto, ulaze u vrlo zahtjevnu i neizvjesnu tržišnu utakmicu sa velikim privrednim subjektima i najveći broj njih ubrzo zapada u poslovne probleme i nelikvidnost. Ovi problemi egzistiraju od ranije, a dodatno su izraženi u novonastalim okolnostima. Uz to, izmjenama bi trebalo uvesti mogućnosti plaćanja PDV-a po naplaćenoj realizaciji za određene kategorije poreskih obveznika. I ovakva izmjena zakona bi predstavljala poseban vid "podrške" i olakšanje poslovanja malim privrednim subjektima (budući da, između ostalog, podrazumijeva i definisanje maksimalnog iznosa ostvarenog prometa kao uslova za odobravanje ovakvog sistema plaćanja PDV-a)" naglašeno je iz UPCG.\n"Potpuna obustava rada bila je najprisutnija u sektoru zanatstva (83 odsto), ugostiteljstva (72 odsto), prevoza (70 odsto) i hotelijerstva (62odsto). Svaki treći privredni subjekat iz sektora trgovine i usluga je prekinuo sa radom" rezultati su majskog istaživanja realizovanog sa Međunarodnom organizaciojom rada(MOR).\nRezultati istraživanja UPCG pokazali su da je 10% privrednih subjekata smanjilo broj zaposlenih usljed posledica COVID-19 krize, dok 90 odsto njih to nije učinilo u vrijeme trajanja istraživanja. Među onima koji su smanjili broj zaposlenih, najviše ima preduzeća (34odsto) u kojima je to smanjenje iznosilo preko 30 odsto, dok je u 54 odsto preduzeća smanjenje broja zaposlenih zabilježeno u manjoj mjeri od 1 odsto do 10 odsto. Navedeno smanjenje broja zaposlenih bilo je najprisutnije u preduzećima koja zapošljavaju 11 do 100 radnika (12 odsto), dok u velikim preduzećima nije zabilježeno smanjenje broja zaposlenih.\n"Najčešće preduzimane mjere od strane privrednih subjekata koje se tiču radnih odnosa, a izazvane su COVID-19 krizom, su uvođenje rada od kuće (32 odsto), uvođenje nepunog radnog vremena (26 odsto) i omogućavanje korišćenja godišnjeg odmora (21 odsto). Procenat privrednih subjekata koji su uveli rad od kuće pokazao se srazmjernim njihovoj veličini, odnosno broju zaposlenih koje ta preduzeća imaju. Tako je ovaj oblik rada najmanje bio prisutan kod mikro preduzeća (28 odsto), a najviše su ga praktikovala velika preduzeća (80odsto). Na isti način rasla je i primjena mjere "uvođenje nepunog radnog vremena" – najmanja primjena ove mjere zabilježena je kod mikro preduzeća (18 odsto), a najveća kod velikih preduzeća (47odsto).\nNovo istraživanje UPCG još nije publikovano.\nJasno je da u dugom roku postoji prostor za rebalans ekonomije u pravcu malih i srednjih preduzeća koja bi mogla pokretati aktivnosti čije bi tržište bilo van Crne Gore, pri čemu bi djelatnost mogla biti uslužna, ali i prerađivačk" ocjena je UNDP-a koji je u svom izvještaju analizirao uticaj covid-19 na MMSP.\nSedamnaest odsto je poslalo zaposlene na neplaćeni odmor ili im je smanjilo plate i druge beneficije, dok među zaposlenima u oblasti proizvodnje, u srednjim preduzećima, u preduzećima na sjeveru i na jugu, do 15. marta značajno češće nije bilo promjena u radnom režimu.\n"Očigledno je da prolongirano trajanje krize smanjuje manevarski prostor poslodavaca koji i dalje krajnju mjeru otpuštanja svode na minimum, ali nastoje da smanje svoje troškove rada. Ovakva situacija neminovno se odražava na kupovnu moć zaposlenih, odnosno njihovih domaćinstava" ocjena je UNDP-a.\nStoga se preporučuje da se IRF dominantno koncentriše na programe podrške inovacijama. Preporučuje se razmatranje uvođenja "zelenih" kreditnih linija, ojačanih primjenom grant šema koje mogu biti povezane s funkcionisanjem Eko fonda i budućeg Inovacionog fonda.\nPreporučuje se razmatranje razvoja sljedećeg programa ekonomskih reformi 2021-2023, budući da on postavlja osnovu za zeleni oporavak, koji je podržan digitalnom transformacijom.\nOvo tim prije što je EK kao pomoć za oporavak crnogorske privrede izdvojila značajan novac koji je operativan.\nBanke u Crnoj Gori su dobile nalog od svojih matičnih banaka da zabranjuju kreditiranje svih ugroženih dijelatnosti što je stvorilo veliki problem. Pokušaj da se taj problem riješi preko IRFa nije dao rezultate stoga se moraju uključiti poslovne banke tako što će se formirati garantni fond koji bi garantovao minimum 70 odsto plasmana.\nRanko Stanišić izvršni dirktor firme Balance (računovodstvene usluge):\nGledajući presječno na 30. novembar uporedno sa prošlom godinom, smanjenje prihoda je u okviru 40 odsto. Uz to, u odnosu na početak godine smanjili smo broj zaposlenih za 20 odsto.\nNa taj način bi se znatno relaksiralo opterećenje privrede, a istovremeno to bi bio i podsticaj da se izađe iz prakse obračuna minimalnih zarada " i davanje dijela zarada na ruke". Smatram da bi ta mjera bila značajnija pomoć, nego subvencije dosadašnjeg karaktera.\nNovinarka: Marija Mirjačić\nIzvor: portal Vijesti, objavljeno 29. decembra 2020. godine (Ova priča nastala je u saradnji dnevnih listova Vijesti iz Crne Gore i Sloboden pečat iz Sjeverne Makedonije)


Dojče banka prognozira finansijski pad Londona › Made-in-Germany.rs\nDojče banka prognozira finansijski pad Londona\nNa osnovu poverljivog izveštaja Dojče banke u koji je „Biznis insajder“ i imao uvid, sve je izvesnije da London više neće biti svetski finansijski centar.\nU internom dokumentu pod nazivom “Brexit Briefing”, navodi se da investicione banke računaju da će preseljenjem svog poslovanja van Velike Britanije brzo ostvariti prednosti rezervisane za nove velike ulagače. U zaključku izveštaja prognozira se da će konkurenti Dojče banke verovatno ojačati poslovanje van Londona, prvenstveno u Irskoj, Francuskoj, Nemačkoj i Luksemburgu, odnosno tamo gde bankarski giganti već imaju svoje filijale.\nPo navodima Biznis insajdera, Barkliz, Banka Amerike i Meril linč mogli bi da prebace svoje tržišno poslovanje u Dablin, dok bi Goldman Saks iskoristio svoje filijale u Parizu i Frankfurtu za zadržavanje pristupa zajedničkom tržištu EU, nakon što Velika Britanija i zvanično napusti Uniju. JP Morgan bi svoje poslovanje mogao da prebaci u Luksemburg, a Dojče banka bi središte svog poslovanja vratila u Nemačku, kao što bi se i BNP Paribas vratio u Francusku.\nU skladu sa propisima EU, evropskim bankama je dozvoljeno da imaju svoje filijale u Britaniji, a i banke van EU mogu putem londonskih filijala da plasiraju svoje usluge klijentima širom Unije.\nU izveštaju Dojče banke navodi se i da je Bregzit doveo u pitanje zadržavanje postojećih klijenata, zbog čega bi banke mogle da počnu da beže iz Londona, kako je već najavio Morgan Čejs, a to bi stavilo pod pritisak Evropsku centralnu banku (ECB) koja reguliše bankarski sistem eurozone.\n„Ukoliko bi se ovakav scenario ostvario, otvorilo bi se i pitanje nedostatka radne snage, jer će banke pokušati da angažuju lokalne stručnjake. Velika Britanija bi, s druge strane, mogla da olabavi pravila i uvede poreske olakšice kako bi London ostao atraktivno finansijsko središte“, kaže se u izveštaju.\nIz Dojče banke još uvek ne komentarišu ovaj dokument, a Biznis insajder piše da je on napisan ubrzo nakon izglasavanja Bregzita. Za sada još niko sa sigurnošću ne može da zna kakav će odlazak iz EU ispregovarati Britanija, međutim, sama činjenica da glavna investiciona banka razmatra svoju budućnost van Londona, ukazuje na to da banke razmišljaju o napuštanju grada koji je 1.000 godina nosio titulu Svetskog finansijskog centra.\nDojče banka najavljuje otkup obveznica\nDojče banka prodaje „Ebi lajf“\nDojče banka u gubitku 1,4 mlrd. eura\nOd MiG na 22/07/2016 / Finansije, Investicije, Usluge / Ostavite komentar\nMercedes predstavio "Autobus budućnosti"


PROUNS najoštrije osuđuje prostačke uvrede i psovke koje je Marko Vidojković uputio predsedniku Vučiću - Radio televizija Pančevo\nProfesionalno udruženje novinara Srbije (PROUNS) najoštrije osuđuje prostačke uvrede i psovke koje je autor podkasta Nove S “Dobar, loš, zao” Marko Vidojković uputio predsedniku Srbije, Aleksandru Vučiću.\nIako su neka medijska udruženja pokušala da ublaže slučaj time da je reč o podkastu koji je slobodna forma gde je ovakvo ponašanje uobičajeno, ne možemo a da ne primetimo da smo na ovakvo ponašanje odavno ukazivali i osuđivali ga.\nZa nas u PROUNS-u je nedopustivo da se u javnoj sferi koristi ovakav rečnik, ma o kakvom mediju da je reč. Po nama se u razgovoru koriste argumenti, a ne obračunavanje primitivnim vokabularom začinjeno prostačkim psovkama.\nNeki iz esnafa su otišli korak dalje i psovanje majke predsedniku Srbije definisali kao slobodu izražavanja i „kreativni bes“.\nAko i ovo „čudo“ javnost Srbije proguta kao delimično tačno, onda smo duboko, kao društveni ili bolje reći građanski diskurs, zagazili u glib sopstvenih nelogičnosti i apsurda.\nKrajnje je vreme da u Srbiji svaki pojedinac bilo on nosilac političke ili javne funkcije, umetnik, intelektualac, radnik, snosi odgovornost za javno izgovorenu reč. Predlažemo Regulatornom telu za elektronske medije da ovaj princip uvrsti u jedan od prioriteta u radu u narednom periodu, a građansku javnost molimo da nikada više ne opravdava prostakluke i primitivizam na društvenoj sceni.


Sportske.net - Klop: "Ne zanima me kako smo pobedili, prljave pobede su najvažnije"\nKlop: "Ne zanima me kako smo pobedili, prljave pobede su najvažnije"\nTrener fudbalera Liverpula Jirgen Klop rekao je da je njegova ekipa "prljavo" pobedila Atletiko Madrid u Ligi šampiona, ali da su takve pobede najvažnije.\nLiverpul je sinoć u Madridu pobedio Atletiko sa 3:2 u trećem kolu Grupe B i ostvario treću pobedu u Ligi šampiona.\nLiverpul je poveo golovima Mohameda Salaha u osmom i Nabija Keite u 13. minutu, a Atletiko je izjednačio golovima Antoana Grizmana, u 20. i 34. minutu. Pobedu engleskoj ekipi doneo je Salah pogotkom sa penala u 76. minutu.\nNekoliko minuta kasnije sudija Danijel Zibert je dosudio penal za Atletiko pošto je Diogo Žota oborio Hosea Himesena, ali je posle konsultacije sa VAR-om promenio odluku.\n"Bila je teška utakmica. Iskreno, kako smo pobedili, uopšte me nije briga. Prljave pobede su zaista najvažnije. U ovakvoj utakmici osvojiti tri boda, zaista je ogromna stvar. Naš penal je bio penal, a mislim da na drugoj strani nije bio penal, nisam često vidjao da se promeni odluka posle gledanja monitora pored ekrana. Nisam to očekivao, ali mislim da je ispravna odluka", rekao je Klop za BT Sport.\nKlop je ocenio i da je Grizman zaslužio crveni karton nakon što je nogom u glavu udario Roberta Firmina.\nPo završetku utakmice trener Atletika Dijego Simeone požurio je u tunel i nije se rukovao sa Klopom. Nemački trener rekao je da to nije u redu, ali da razume potez Simeonea.\nKlop je rekao i da nije zadovoljan zbog svoje reakcije, kada je podigao prst u pravcu Simeonea, dok je Argentinac odlazio u tunel.\n"Situacija je jasna, želeo sam da se rukujem, a on to nije želeo. Njegova reakcija nije bila ispravna, moja takodje nije bila dobra, ali obojica smo emotivini, pa kada ga sledeći put budem video, sigurno ćemo se rukovati. On je očigledno bio ljut, ne na mene, već zbog utakmice, ništa drugo", naveo je Klop, preneo je Skaj.\nKlop je pre utakmice rekao da mu se na svidja stil igre koji forsira Simeone, to je i ponovio na konferenciji za novinare, ali je rekao da nije "papa fudbalske taktike".\n"Uopšte ne znam koliki je bio posed lopte, ali čak i kad je bilo 11 protiv 11, Atletiko nas je pustio da igramo. To je način na koji oni igraju, ali ja nisam papa fudbala. Nije mnogo važno šta ja imam da kažem. Neke stvari volim u životu, a neke ne toliko, ali i dalje mogu da ih poštujem", naveo je Klop.\n"Izuzetno poštujem ono što rade u Atletiku, ja to ne bih mogao, ja nisam isti čovek kao Dijego. Koliko je ovde, 10 godina? Neverovatno je uspešan, zašto bi igrao fudbal koji se meni svidja? Oni igraju fudbal koji se njima dopada i to je u redu", dodao je Klop.\nLiverpul je prvi na tabeli sa maksimalnih devet bodova, Atletiko je drugi sa četiri, koliko ima i Porto, a Milan je poslednji na tabeli bez bodova.


RTCG - Radio Televizija Crne Gore - Nacionalni javni servis :: Politika :: "Nezgode na pruzi zbog infrastrukturne neopremljenosti"\n20. 01. 2020. 19:15 >> 19:11 2\nInfrastrukturna neopremljenost pružnih prelaza na najprometnijim saobraćajnicama u Nikšiću, poput bulevara 13. jul i Vuka Karadžića i Trebješke ulice za posljedicu ima nezgode na tim prelazima, ocijenjeno je iz nikšićkog odbora Demokratske Crne Gore.\nIz te stranke kazali su da je današnja nezgoda na pružnom prelazu na Bulevaru 13. jul, koja je jedna od najprometnijih saobraćajnica u gradu, rezultat nepostojanja rampe i adekvatne signalizacije već skoro šest godina.\n“Infrastrukturna neopremljenost pružnih prelaza na najprometnijim saobraćajnicama u Nikšiću, poput bulevara 13. Jul i Vuka Karadžića i Trebješke ulice, u kojoj postoje dva pružna prelaza, za posljedicu ima, ni malo rijetke, nezgode na tim prelazima”, navodi se u saopštenju.\nIz nikšićkog odbora Demokratske Crne Gore apelovali su na nadležne da infrastrukturno opreme te pružne prelaze i time osiguraju bezbjednost svih učesnika u saobraćaju.\n“Skandalozna je činjenica da u 21. vijeku, u državi koja je samoproglašeni lider u regionu, gotovo svakog puta kada voz prolazi prelazom na Bulevaru 13. jul, čovjek iz Željeznice stane na sredinu ulice i signalizira vozilima da se zaustave”, navodi se u saopštenju.\nŽeljeznički prevoz Demokratska Crna Gora\nPozitivno mišljenje na izvještaj Demokrata za 2019.


MALI ODGOVORIO RADOSAVLJEVIĆU: Tendenciozan pokušaj da se unize ogromni uspesi Srbije | Happy BSC portal\nMinistar finansija u Vladi Republike Srbije i član Predsedništva Srpske napredne stranke Siniša Mali reagovao je na izjavu Gorana Radosavljevića o privrednom rastu Srbije i istakao da je reč o još jednom tendencioznom pokušaju da se unize ogromni uspesi naše zemlje.\nNaveo je da su teške mere fiskalne konsolidacije bile posledica odluka, u kojima je, između ostalog i Radosavljević učestvovao kao državni sekretar u Ministarstvu finansija do 2012. godine.\n- Nakon što su nam ostavili zemlju pred bankrotom 2012. godine, morali smo da prođemo kroz proces teške fiskalne konsolidacije, što podrazumeva i da nije bilo moguće dostizati visoke stope rasta. Nakon što je taj proces uspešno završen, počeo je i ubrzani rast privrede, pa je tako kumulativni rast od 2017. godine, kada je završena fiskalna konsolidacija, do 2021. godine, iznosio 17,2%. Hrvatska je u istom periodu imala kumulativni rast 5,4%, Crna Gora 8,4%, Severna Makedonija 6,4%, Albanija 11,4%, Bosna i Hercegovina 9%. Čak i ako posmatrate poslednjih 10 godina u smislu kumulativnog rasta BDP-a, Srbija je među najbrže rastućim ekonomijama u regionu, dakle i pored fiskalne konsolidacije kroz koju smo prošli – istakao je Mali i pojasnio da je Srbija krenula ubrzano da raste nakon što je izbegla bankrot i konsolidovala javne finansije.\nOn je dodao da je Srbija i za vreme pandemije korona virusa pokazala koliko je jaka njena ekonomija.\n- Prošle godine smo, u okolnostima izazvanim korona virusom i velikoj krizi imali mali pad od – 1 odsto, što je među najboljim rezultatima u Evropi, dok nas ove godine očekuje rast od 6,5% što znači da će u te dve godine svetske krize kumulativni rast iznositi 5,4%. Podsetiću vas da su neuporedivo razvijenije države prošle godine imale dvocifren pad. Ovaj naš dobar rezultat znači da ćemo imati više prostora za povećanje plata, penzija, minimalne zarade i svih investicija, od izgradnje puteva, škola, bolnica, do vrtića. Do kraja godine imaćemo čak 10 auto-puteva i brzih saobraćajnica u izgradnji, jer za razliku od onih koji su samo ulagali u sopstveni džep, mi razmišljamo i ulažemo u budućnost - rekao je on.\nNapomenuo je i da je interesantno kako nekadašnji državni sekretari u Ministarstvu finansija Goran Radosavljević i Dušan Nikezić, portparol Dragana Đilasa, uporno kritikuju ekonomske uspehe Srbije, „zaboravljajući“ da je u njihovo vreme, dok su bili na tim funkcijama, emitovana najskuplja dolarska obveznica iz 2011. godine, po ekstremno visokoj stopi prinosa od 7,5 procenata.\n- Još uvek stiže na naplatu šteta koju su prouzrokovali, pa tako u septembru moramo da platimo još 700 miliona dolara. Tako da zbog njihovog neodgovornog upravljanja javnim finansijama mi danas moramo da isplatimo taj ogroman novac. Dakle, država uprkos krizi koja je izazvana pandemijom virusa korona, ne samo da uspeva da održi ekonomske tokove i očuva radna mesta, već uspeva i da plaća dugove koji su joj ostavljeni. Istovremeno, građani ne zaboravljaju da je u vreme ovakvih „eksperata“ divljala inflacija koja je bila dvocifrena, kao i da je kurs bio nestabilan. Ne zaboravljaju da su zatvarane fabrike, da je dohodak bio sramno nizak i da su ljudi gubili poslove, jer je stopa nezaposlenosti bila veća od 25 odsto. Da ne pominjemo javni dug, koji je prešao nivo od 70 odsto u odnosu na BDP - objasnio je on i konstatovao da su tada Srbiju tendenciozno gurali u bankrot istovremeno puneći sopstvene račune.\nPodsetio je i da je za vreme Radosavljevića i njegovih kolega „eksperata“ minimalna zarada bila duplo niža, a prosek plata zabrinjavajuće nizak, dok je isplata penzija zavisila od zaduživanja.\nMali je dodao da je država uspela da očuva privrednu aktivnost, ali i da pomogne građanima.\n- Zahvaljujući odgovornoj ekonomskoj politici mi smo četiri godine zaredom suficit u budžetu i imali smo prostora da pomognemo građanima i privredi. Svake godine smo u skladu sa mogućnostima povećavali i plate i penzije. Tu se vidi razlika između domaćinskog i lopovskog upravljanja javnim finansijama, što je za vreme vajnih eksperata bila praksa. Novca imamo dovoljno, jer je Republika Srbija u prvoj polovini ove godine imala stopu rasta od 7,5 odsto. Takođe, priliv stranih direktnih investicija u prvih sedam meseci 2021. godine je dve milijarde i 72 miliona, što je za oko 30 odsto više u odnosu na isti period prethodne godine. Javni dug je uprkos izazovima stabilan i trenutno na nivou od oko 56 odsto u odnosu na BDP - istakao je on.\nOdbijen Tačijev zahtev za izuzeće predsednice suda!\nPredsednik Srbije Aleksandar Vučić sastaće se sutra s predsednikom zbora Slovenije Igorom Zorčičem!


Bratimili se Općina Stari Grad i Općina 12 Grada Teheran Untitled Document\nBratimili se Općina Stari Grad i Općina 12 Grada Teheran\nNačelnik Općine Stari Grad Ibrahim Hadžibajrić i načelnik Općine 12 Grada Teheran Abed Maleki potpisali su danas Sporazum o bratimljenju i saradnji na osnovu kojeg će ubuduće uspostavljati različite oblike saradnje i realizovati privredne, kulturne, turističke i druge projekte. Prema riječima načelnika Hadžibajrića, već su dogovoreni i konkretni projekti, pa je za očekivati da ova saradnja uskoro zaživi.\nIdeja za saradnju nastala je prošle godine kada je načelnik Ibrahim Hadžibajrić, na poziv Ambasade Iranske Republike Iran u BIH, posjetio Teheran. Prema njegovim riječima, upravo u Općini 12 nalaze se sve kulturno-historijske znamenitosti i institucije koje su vezane za Teheran i Islamsku Republiku Iran.\nČast mi je i zadovoljstvo što danas potpisujemo sparazum između naših općina i što ćemo se tako povezati sa jednom velikom zemljom i gradom čija je kultura stara preko 6000 godina. Razgovarali smo i o konkretnim projektima i dogovorili saradnju sa načelnikom Malekijem. Kada cijeli postupak privedemo kraju, u Starom Gradu ćemo imati jedini projekat takve vrste, ali i šire,” najavio je Hadžibajrić, ne otkrivajući više detalja. Dodao je da se ne smije zaboraviti doprinos Islamske Republike Iran tokom agresije na BiH.”Ne treba zaboraviti da je Islamska Republika Iran dala veliki doprinos u agresiji na BiH izvršenoj ‘92/’95 godine. Dvije države koje su najviše pomogle u odbrani BiH su Islamska Republika Iran i Sjedinjene Američke Države,” izjavio je Hadžiabjrić.\nKazavši da između naroda Bosne i Hercegovine i Islamske Republike Iran postoje mnoge kulturno-historijske veze i sličnosti, načelnik Abed Maleki izrazio je nadu da će potpisivanjem ovog sporazuma veze biti još jače i bolje.\nSada možemo razmijeniti značajne informacije iz djelovanja općina, kao što je uređenje gradova, saobraćaja, kulturne aktivnosti i slično. Također, možemo potaknuti naše građane i firme da ostvare međusobnu saradnju. Želja mi je i da dođe do razmjene stručnih timova naših općina, radi ostvarivanja zajedničkih projekata,” kazao je Maleki zahvalivši se na izvanrednom gostoprimstvu u Sarajevu.\nPotpisivanju sporazuma prisustvovao je i prvi savjetnik ambasadora Islamske Republike Iran Seyed Reza Hashemi, te konzul za kulturu Ali Ameri koji je izrazio nadu da će ovim činom doći do poboljšanja sveukupnih odnosa. “Vjerujem da je ovo bitan početak jedne lijepe i korisne priče za dvije najznačajnije općine u BiH i IR Iran, jer gradska diplomatija može imati jako važnu ulogu,” kazao je Ameri.\nOpćina 12 Grada Teheran predstavlja staro jezgro grada, mjesto nastanka Teherana, a danas je i sjedište mnogih važnih državnih institucija. Za Općinu Stari Grad ovo je 22.općina sa kojom je povezana pobratimskim odnosima, a narednog mjeseca najavljeno je potpisivanje sporazuma o saradnji i sa Općinom Aleksejev iz Moskve, Ruska Federacija.


Evropa - Novosti dana - 24.09.2020 | Sputnjik Srbija\nGorbačov podržao demonstrante u Belorusiji: Bravo!\nBivši predsednik Sovjetskog Saveza Mihail Gorbačov rekao je da pažljivo prati situaciju u Belorusiji i istovremeno je pohvalio građane te zemlje koji protestuju, prenosi portal „Padjom“.\nMinsk odgovorio na odbijanje Zapada da prizna Lukašenka kao legitimnog predsednika\nPokušaji nekih zapadnih zemalja da dovedu u pitanje legitimitet predsednika Belorusije Aleksandra Lukašenka ne odražavaju stavove čitave međunarodne zajednice, smatra Ministarstvo spoljnih poslova ove zemlje.\nEvropska unija odbacuje recipročne sankcije Rusije\nEvropska unija odbacuje recipročne sankcije koje je objavila Rusija i smatra ih neopravdanima, izjavio je za Sputnjik portparol EU Peter Stano.\nTokom protestne akcije u Minsku 23. septembra povređeno je nekoliko pripadnika interventne policije, saopštila je pres-služba Policijske uprave Minska.\nPretnja bombom u Parizu: Evakuisana Ajfelova kula /video/\nAustrijski kancelar Sebastijan Kurc izjavio je da je raspodela izbeglica po zemljama EU propala, te poručio da EU nisu samo Nemačka i Francuska i da i manje članice moraju imati pravo da iznose svoje stavove i za to traže većinu.


Efekti Virtuelnog sajma zapošljavanja - Kanal M | Radio Televizija Paraćin\nNacionalna služba za zapošljavanje je prateći aktuelne trendove u oblasti digitalizacije i informaciono-komunikacionih tehnologija, 20. maja ove godine organizovala Virtuelni sajam zapošljavanja, uz podršku globalnog Programa „Migracije i razvoj“ koji u Srbiji sprovodi Nemačka organizacija za međunarodnu saradnju – GIZ.\nUkupan broj zaposlenih, nakon učešća na sajmu iznosi 1.485, dok je 125 licazaposleno kod poslodavca koji su učestvovali na Virtuelnom sajmu. U narednom periodu očekuju se dodatni efekti održanog sajma, kroz dalje povećanje zapošljavanja.\nSa područja Nacionalne službe za zapošljavanje Filijale Jagodina, na sajmu je učestvovala 1 kompanija i za učešće se registrovalo 188 tražilaca zaposlenja. Nakon učešća na sajmu zaposlilo se ukupno 32 lica, od kojih je 5 lica zaposleno kod poslodavca učesnika sajma.\nTags: NSZ, posao, sajam, služba, virtuelni sajam\nPrevious PostSajam pčelarstva i meda u Paraćinu\nNext PostIsplata redovne i privremene novčane naknade NZS


Vučić: Gradjanima Srbije ne preti opasnost\nGranični prelaz Preševo izmedju Srbije i Makedonije.\nDođaji u Kumanovu nisu se prelili van granica Makedonije, a kako su danas poručili i predsednik i premijer Srbije - Tomislav Nikolić i Aleksandar Vučić, građani nemaju razloga za brigu jer je Srbija spremna da reaguje.\nNakon poslednjih događaja na severu Makedonije, premijer Srbije Aleksandar Vučić poručio je danas da građani mogu da budu spokojni jer je Srbija spremna da reaguje na odgovaraći način - odlučno, ozbiljno i efikasno.\nNakon obilaska učesnika vojne vežbe Lodžeks 15, u kasarni Banjica u Beogradu, Vučić je istakao da se ulaže u obnavljanje opreme snaga bezbednosti i da je Srbija je dovoljno jaka da odgovori na potencijalnu opasnost. Kako je rekao Vojska Srbije je faktor koji utiče na stabilnost, ali i faktor odvraćanja bilo kojeg potencijalnog agresora:\n"Uvek ćemo biti u stanju da zaštitimo svoju teritoriju i svoje građane. Srbiji ne preti opasnost, jer Srbija je dovoljno, i više nego dovoljno jaka za pretnje terorista koji su velike probleme izazvali u jednom delu našeg regiona."\nA posle današnjeg sastanka sa načelnikom Generalštaba Ljubišom Dikovićem, predsednik Srbije Tomislav Nikolić je izjavio da je Vojska Srbije, u saradnji sa drugim bezbednosnim strukturama, preduzela mere koje bi trebalo da obezbede da se sukobi iz regiona ne preliju na teritoriju Srbije.\nKako je saopšteno posle sastanka, Nikolić je istakao da je odgovornost Vojske da po svaku cenu spreči svaki pokušaj destabilizacije Srbije i narušavanja sigurnosti građana.


2021-10-29 14:43:24 0 komentara Autor: Agroinfo.rs\nMediji su još prošle godine izveštavali da je Kina detektovala koronavirus na pakovanjima škampa koje je uvozila sa Ekvadora, lignji iz Rusije o morskih plodova iz Norveške.\nOvog puta, Kina će obustaviti uvoz ružičastog lososa ruske kompanije "Zarja LLC" na četiri nedelje jer je na jednom pakovanju ovog smrznutog proizvoda otkriven virus korona, saopštila je kineska Opšta uprava carina.\nOd 3. novembra, kineski carinski organi širom zemlje obustaviće prijem uvoznih deklaracija od te ruske firme na četiri nedelje. Takođe je obljavljeno da se privremeno zabranjuje uvoz morskih plodova od dva ruska preduzeća, nakon što je koronavirus otkriven na pakovanjima smrznute ribe.\nOva zabrana se odnosi na pomenutu rusku kompaniju i kompaniju "Iglejn Merkjuri". Počev od 27. oktobra obustavljeno je prihvatanje njihovih uvoznih deklaracija, tako da će privremena zabrana uvoza proizvoda od "Zarje" biti na snazi ukupno pet nedelja.\nТагови: riba,Kina,Koronavirus,Losos,zabrana uvoza,korona na pakovanju hrane,\nMOŽE I BEZ PILULA: Kokošija supa i limun dovoljni za prvu fazu lečenja, poseban oprez muškarcima kod korišćenja OVOG leka protiv korone\nDa se može i bez lekova u prvoj fazi lečenja koronavirusa, pokazuju i tvrdnje koje je iznela dr Ljiljana Gojkovć Bukarica, farmakološkinja i članica Radne grupe za izradu protokola lečenja kovida 19.\n2022-01-14 13:41:46 0\n2021-11-19 09:23:00 0


source.ba | Ministar Bašić posjetio zanatlije na Baščaršiji\nMinistar privrede Kantona Sarajevo Haris Bašić obišao je danas nekoliko starih zanatskih radnji na Baščaršiji, gdje se u razgovoru sa zanatlijama uvjerio o značaj podsticaja koje je Ministarstvo ove godine izdvojilo u cilju očuvanja i razvoja tradicionalnih i starih zanata.\nMinistarstvo privrede je u 2019. izdvojilo 100.000 KM poticajnih sredstava, koja su dodijeljena u pojedinačnom iznosu od 393,70 KM. Od 273 zaprimljene prijave, što je za deset posto više u odnosu na 2018. godinu, ukupno 254 obrtnika-zanatlija ispunilo je uslove po osnovu javnog poziva.\n- Kao stanovniku Sarajeva i osobi koja često s ovim ljudima dolazi u kontakt, bilo mi je zadovoljstvo primijetiti njihovu zainteresiranost za programe Ministarstva privrede i Vlade KS. Sredstva koja im nudimo i koja koriste po različitim osnovama izuzetno su im korisna, tako da smo posvećeni da i u narednim godinama slične programe dodatno razvijamo i još više ulažemo - rekao je ministar Bašić.\nObrtnici su mogli da se prijave i na ostale programe, kao što su poticaji za žensko poduzentništvo, novoosnovane start up firme i drugi, saopćeno je iz Press službe KS.


Dodik, Dačić: Veoma dobra saradnja Srpske i Srbije\nFoto: Srna | Dodik, Dačić: Veoma dobra saradnja Srpske i Srbije\nSrna 05.09.2018 11:16\nBANJALUKA - Saradnja Republike Srpske i Srbije veoma je dobra i nema otvorenih pitanja, potvrdili su predsjednik Srpske Milorad Dodik i ministar spoljnih poslova Srbije Ivica Dačić nakon današnjeg sastanka u Banjaluci.\nDodik je rekao da je za Srpsku formalno pitanje granice, koju takvom ne doživljava, ali da je neoprostivo što to još nije riješeno između BiH i Srbije.\n"Mi smo jedan narod", izjavio je Dodik novinarima nakon sastanka i dodao da Srpska i Srbija dogovaraju saradnju u skladu sa Sporazumom o specijalnim i paralelnim vezama Srpske i Srbije.\nDodik je istakao da Srpska Srbiju posmatra kao garant Dejtona, te zahvalio Vladi i rukovodstvu Srbije što su odobrena sredstva za pomoć opštinama i gradovima Srpske.\nOn je potvrdio da će uskoro u Istočnom Sarajevu biti otvorena Bolnica "Srbija", te da će predsjednik Srbije Aleksandar Vučić tim povodom donirati pet, šest ambulantnih vozila domovima zdravlja u Srpskoj.\nDačić je naveo da Srpska i Srbija imaju kontinuitet dobre saradnje u skladu sa sporazumom o specijalnim vezama, te da su zajednički urađeni i rade se mnogi infrastrukturni projekti.\n"Vodimo računa o našem narodu u Srpskoj i podržavamo Srpsku. Pitanje opstanka Srpske i položaja Srba u BiH je za nas pitanje od nacionalnog značaja", rekao je Dačić i dodao da Srbija želi dobre odnose sa svim narodima u regionu, te da se radi u njihovom interesu.\nOn je rekao da će 17. septembra posjetiti Banjaluku kada u ovaj grad dolazi ministar inostranih poslova Rusije Sergej Lavrov.\nDačić kaže da Srbija poštuje Dejtonski sporazum i ničim ne želi da ugrozi stabilnost BiH i Srpske.\nOn ističe da Srbija Srpsku posmatra kao blisku, te naglašava da je sporazum o specijalnim i paralelnim vezama nuđen i Federaciji BiH.\nSastanku Dodika i Dačića su prisustvovali premijer Srpske Željka Cvijanović i ministar industrije, energetike i rudarstva Srpske Petar Đokić.\nMilorad Dodik Ivica Dačić RS Srbija sastanak Banjaluka


Početna » Kultura » Maja Gojković i Jelena Trivan u „ringu“ zbog filma „Košare“\nFoto: MOD; FoNet/Telekom Srpska; Zoran Mrđa\nPosle izgubljenih više od godinu i po dana za snimanje i realizaciju filma i TV serije “Košare” u režiji Balše Đoga, nefilmskih i skandaloznih događaja koji se smatraju i jednom od najvećih afera poslednjih decenija u našoj kinematografiji, ovaj “slučaj” se “izoštrava” i dobija nove dimenzije – ministarka kulture Maja Gojković i predsednica Upravnog odbora Filmskog centra Srbije Jelena Trivan, kako Danas ekskluzivno objavljuje, započele su “razmenu” teških optužbi.\nOvaj neočekivani obrt je krenuo 18. januara, kada je u FCS stigao dopis Ministarstva kulture povodom žalbe Bolše Đoga zbog toga što su mu producenti “Omega production” oduzeli režiju projekta “Košare”, i u kojem ministarstvo navodi brojne neregularnosti FCS u vođenju ovog postupka, i traži od on preispita “slučaj” filma “Košare.\nKako za Danas ističe Jelena Trivan odgovarajući na ove optužbe, u njima ne postoje prave činjenice.\n– Začuđeni smo dopisom koji je stigao u FCS, s obzirom da ne sadrži nijednu tačnu činjenicu, da obiluje neistinama, a da je sva dokumentacija bila dostupna ministarstvu koje je konsultacije obavljalo sa Balšom Đogom, a ne sa svojim organom. Razlog za to, pretpostavljamo, leži u privatnoj bliskosti ministarke sa rediteljem, jer su oni porodični prijatelji, kako je navela u emisija na TV Heppy, što ne bi smeo da bude razlog za odluke ministarstva, nego zakon – kaže Trivan, dodajući, kako navodi, tri proste činjenice koje demantuju Ministarstvo kulture.\nfoto FoNet/Telekom Srpska\n– Na sednici UO 25.11 je razmatran izveštaj supervizora čija je preporuka bila raskid ugovora sa rediteljem (Balšom Đogom. prim. aut.) koji odbija da snima po scenariju Đorđa Milosavljevića, koji je pobedio na konkursu FCS, što predstavlja direktno kršenje zakona!!! Uprkos tome, i to je druga činjenica koja demantuje Ministarstvo kulture, FCS do dana današnjeg nije odobrio smenu reditelja, jer je on bio čuvar ovog projekta, sprovodio medijaciju i tražio zajednički jezik između producenata i reditelja. Za sve to vreme Ministarstvo kulture nijednom nije održalo sastanak na ovu temu, da se o “Košarama” informiše, niti je pokazalo interes za ovaj film! Iz toga proističe da nikada nije dozvoljena ni odobrena zamena reditelja, kao ni da je Miroslav Lekić dobio mišljenje agencije da, u slučaju da uđe u ovaj projekat, nije u sukobu interesa – ističe predsednica UO FCS, dodajući i svoja pitanja.\n– Kako se Ministarstvu kulture omaklo ovoliko previda, i kako smo stigli do presedana da se lobira za nečiji interes, i kako to samo nezavisno-opozicioni mediji aplaudiraju na ovakvu vrstu kršenja zakona i uticaja?! Od prvog do poslednjeg trenutka FCS je poštovao zakon i samo zakon, i borio se da se projekat “Košare” očuva bez kršenja zakona, uslova konkursa i autorskih prava scenariste Đorđa Milosavljevića, što se u bilo kom postupku može dokazati. Kako je Đogo na svom Fejsbuk profilu objavio nepotpisani dopis iz kabineta pre nego što ga je UO FCS dobio, govori tek o tome kako svima odgovaraju privatni dogovori, a ne pravna država. U prilog tome govori i činjenica da je Ministarstvo kulture moglo podneti zahtev za razrešenje članova UO u bilo kom trenutku da ijedna nepravilnost zaista postoji – objašnjava Jelena Trivan.\nA kako stoji u ovom dopisu, Ministarstvo kulture je izvršilo uvid u dokumentaciju i Zapisnik sa sednice UO FCS koja je održana 25. 11. 2021. godine i utvrdilo da u predmetnom Zapisniku pod tačkom 7. Razno stoji sledeće: „Članovi UO FCS upoznati su sa dopisom producentske kuće ‘Omega production’ o daljim planovima i predlozima u vezi realizacije dugometražnog igranog filma ‘Košare’. Predsednica UO Jelena Trivan je rekla da prema dokumentaciji koju je dostavio producent nije ispoštovan dogovor sa medijacije od strane reditelja Balše Đoga u pogledu adaptiranog scenarija Đorđa Milosavljevića i broja snimajući dana, te da je predlog producenta da reditelj projekta ubuduće bude Miroslav Lekić”, navodi se u dopisu ministarstva, a potom ukazuje na ključne činjenice u kršenju procedure.\nKako se ističe, na sednici UO nije razmatran izveštaj medijatora, niti je saslušan stav druge strane, Balše Đoga, razmatranje projekta “Košare” je bilo isključivo na inicijativu jedne strane i bez sagledavanja svih relevantnih činjenica. “Omega production” je, kako se navodi, samoinicijativno i bez odluke UO FCS izvršila zamenu reditelja i 20. 10. 2021. zaključula novi ugovor sa Miroslavom Lekićem, koji je ujedno i član UO FCS, zbog čega je sa nadležnim organima prethodno trebalo da rešava i pitanje o sukobu interesa.\nU dopisu ministarstva se ukazuje i da će preduzimanje bilo kakvih radnji od strane “Omega production” vezanih za projekat snimanja filma i TV serije “Košare” biti smatrane nezakonitim i ništavim, kao i odluke UO FCS po ovom pitanju.\nZanimljivo je da je dan pre ovog dopisa, 17. januara, kako je Balša Đogo objavio na svom Fejsbuk profilu, producent “Omega production” obavestio Filmski centar Srbije i direktora Gordana Matića o odluci da odustaje od produkcije “Košara”.\n“Naša želja je da raskinemo postojeći ugovor sa FCS, uprkos činjenici da je scenario Đorđa Milosavljevića, kojim smo konkurisali, izabran od strane konkursne komisije i da smo u svemu ispoštovali postojeći ugovor sa FCS. Više je razloga za ovakvu odluku, ali je ovim putem i na ovakav način nećemo posebno obrazložiti”, kaže se, između ostalog, u dopisu koji je u ime kuće “Omega production” potpisao producent Nemanja Mićić.\nU izjavi za Danas Mićić navodi da su oni šokirani načinom na koji je “privatizovano Ministarstvo kulture i informisanja, i načinom na koji se grubo krši zakon”.\n– Nakon što je ministarka Maja Gojković na TV Happy objavila da je prijateljica sa Đogom, dopustila je da on javno objavi nepotpisani dopis dobijen od nje lično, u kojem se nije potrudila ni da se informiše o onome o čemu u tom dopisu piše, a to je da sa Đogom u tom trenutku niko nije ni raskinuo ugovor – kaže Mićić.\nZbog takve pravne “kaubojštine” ministarke, kako navodi, koja privatizuje ministarstvo na čijem je čelu, “Omega production” je odlučio da raskine ugovor sa FCS, i sopstvenim sredstvima snimi film “Košare”.\n– Uskoro će ministarkini prijatelji biti stavljeni u ugovor i kao kamermani, glumci, montažeri, a mi u tome ne želimo da učestvujemo – objašnjava, dodajući da će se njihova advokatska kancelarija obratiti povodom svih zakonskih prekršaja koje je Ministarstvo kulture učinilo.\nNa pitanje Danasa da li će producent snositi neke zakonske konsekvence, s obzirom da je dobio novac za projekat “Košare” čije je snimanje prekinuo, i to ne mali iznos (od FCS 50 miliona dinara, ukupan budžet, nezvanično, oko tri miliona evra), a koji je u međuvremenu mogao da koristi snimajući druge projekte, od Mićića nismo dobili pravi odgovor:\n– Naglašavam da ćemo do sada dobijena sredstva vratiti FCS bez obzira na troškove koji su nastali, i da želimo da ih neko dobije na legalnom konkursu, a ne iz reda ministarkinih drugara, jer je takav put poguban za srpsku kinematografiju, a ovo je definitivno presedan koji se do sada nije dogodio. Oni koji iz privatnih razloga to podržavaju moraju biti svesni posledica koje on može imati – kaže Nemanja Mićić.\nBalša Đogo, koji je u proteklih godinu i po dana imao podršku esnafa i brojnih kolega, kaže za Danas da ne želi da komentariše ove događaje.\nA sva je prilika da se afera “Košare”, projekta od nacionalnog značaja nastavlja, i da ćemo tek videti ko će iz okršaja između dve najmoćnije žene srpske kulture, kako nazivaju Maju Gojković i Jelenu Trivan, izaći kao pobednica.\nGordan Matić: Bez odluke o „Košarma“ na poslednjem sastanku Upravnog odbora\nGordan Matić, direktor FCS, povodom dopisa Ministarstva kulture i navoda da je producent nezakonito dodelio režiju filma “Košare” Miroslavu Lekiću, kaže za Danas:\n– Kao ozbiljna institucija srpske kinematografije koja radi poverene poslove Ministarstva kulture i informisanja, nemamo potrebu da medijski ili bilo kako drugačije komentarišemo dopise nadležnih službi. Što se tiče poslednje sednice UO, svi prisutni članovi su upoznati sa pristiglim dokumentima vezanim za projekat “Košare”, ali se o njima nije odlučivalo niti glasalo. Ova tačka dnevnog reda nije ni postojala već je izveštavanje bilo pod tačkom Razno, gde se našlo još nekoliko informacija sa kojima je upoznat UO. Ponavljam, o ovoj temi nije ni moglo da se glasa ili odlučuje, jer nije bila na Dnevnom redu – kaže direktor FCS, dodajući da će Miroslav Lekić, ukoliko je prekršio regulativu, snositi odgovornosti za svoje postupke.\nMiroslav Lekić: Nemam komentar\nKada je “Omega production” avgusta 2020. prekinuo snimanje “Košara” i nagovestio da će “zameniti” Đoga, javnim saopštenjem oglasila se Asocijacija filmskih reditelja, ističući da bi to bilo neregularno, jer po zakonu ugovor sa FCS potpisuje i reditelj, a ne samo producent, kao što je to bilo ranijih godina. AFRS je tom prilikom javno apelovao da se kolege solidarišu, i da niko ne prihvati režiju “Košara” umesto Đoga dok se taj slučaj zakonski ne razreši. Miroslav Lekić, kako se već mesecima govori po filmskim kuloarima, prihvatio je to još u jeku ove afere, iako je ugovor sa producentima zvanično potpisao tek prošle godine. Ali, kako kaže za Danas (baš kao i direktor FCS), nema komentar na dopis Ministarstva kulture.\n– Krajnje je jasno šta stoji u ovom dopisu, a meni je drago što smo došli do situacije za koju se već neko vreme zalažemo, a to je da se ta dva projekta, film i TV serija “Košare” potpuno razdvoje, što je i bio cilj od samog početka – kaže Lekić.\nFilm Košareministarka kulture Maja Gojkovićpredsednica Upravnog odbora Filmskog centra Srbije Jelena TrivanBeograd\nKultura • danas 22:36\nKultura • danas 19:15


Kulturni centar na ponos Zlatiboru otvaramo za Dan opštine - Arsen Đurić | Gold gondola Zlatibor\n„Retki su gradovi u Srbiji koji se u ovo vreme mogu pohvaliti da su otvorili novo pozorište, bioskop… A naš Kulturni centar je prava oaza kulture. Reč je o objektu koji je urađen po najvišim evropskim i svetskim standardima”,\nkaže Arsen Đurić pa navodi i druge važne investicije\n– S dolaskom proleća intenzivirani su radovi na gotovo svim infrastrukturnim projektima čija je realizacija u toku, kao i na izgradnji novih puteva i ulica. Kada kažem infrastrukturni projekti, pre svega mislim na nekoliko kapitalnih projekata čija realizacija je u završnoj fazi – napominje Đurić i najpre ističe zlatiborsku gondolu koja bi, kako kaže, ove godine trebalo definitivno da bude završena. Pozorište, bioskop, galerija…\n– Imamo u tom novom zdanju čime da se pohvalimo, retke su opštine odnosno gradovi u Srbiji koji se u ovo vreme mogu pohvaliti da su otvorili novo pozorište, bioskop…\nA naš Kulturni centar je prava oaza kulture. U okviru njega, pored sale za pozorišne predstave i bioskopske projekcije, biće i galerija za izložbe slika, prostor za biblioteku i još dve manje multifunkcionalne sale , kao i kancelarije za udruženja. Reč je o objektu koji je urađen po najvišim evropskim i svetskim standardima i biće na ponos čitavom Zlatiboru.\nDve moderne sportske hale Arsen Đurić izdvaja i značajna ulaganja opštine u objekte za sportska takmičenja:\n– Kao što je poznato, opština Čajetina je kupila sportsku halu na Zlatiboru. Ona je isplaćena, a deo sredstava je već planiran u budžetu, s tim što će nešto biti dodato i rebalansom budžeta za određene investicije u taj objekat. U sastavu ovog Sportsko-turističkog centra „Zlatibor” su, pored dvorane, i smeštajni kapaciteti, restoran, razni lokali. Sredstva koja ćemo planirati rebalansom biće namenjena za rešavanje grejanja tog objekta.\nKako nismo bili zadovoljni kvalitetom radova na svim infrstrukturnim projektima, formirali smo komisiju koja je izvršila obilazak svih izgrađenih i asfaltiranih ulica i puteva na teritoriji cele opštine, gde su konstatovani određeni propusti ili radovi koji su izvedeni u neadekvatnom kvalitetu. Izvođačima koji su to radili biće naloženo da o svom trošku otklone nedostatke./highlight]\nUporedo sa tim, nastavlja on, radi se i rekonstrukcija sportske hale u Čajetini, proširenje, dogradnja i rekonstrukcija. – U toku su završni radovi u okviru druge faze, a očekuje nas\ntreća faza koja podrazumeva postavljanje parketa, nabavku opreme. Naš plan je da do kraja leta, pre početka školske godine, i hala u Čajetini bude u funkciji. Ona sada ima potpuno drugačiji izgled i kapacitet, ispunjava sve standarde za razna takmičenja. Naše dve moderne hale omogućiće organizovanje velikih takmičenja. A posebno imajući u vidu mnogobrojne smeštajne kapacitete na Zlatiboru, mi ćemo sigurno aplicirati i za održavanje nekog ozbiljnijeg sportskog takmičenja – kaže naš sagovornik.\nNa Žigalskom visu rezervoar i crpna stanica. Po Đurićevim rečima, intenzivirani su i radovi na izgradnji Postrojenja za prečišćavanje otpadnih voda na Zlatiboru. Građevinski poslovi su u završnoj fazi, očekuje se da uskoro počne i montaža opreme, tako da će ove godine postrojenje biti stavljeno u funkciju. Njime se rešava dugogodišnji problem odlivanja otpadnih voda sa Zlatibora i pravi važan korak da Čajetina postane ekološka opština, sa uređenom životnom sredinom.\n– Pomenute investicije su kapitalne, za čiju realizaciju je planiran najveći deo sredstava u budžetu, zbog toga su druge budžetske pozicije nešto manje nego prethodnih godina. Velike projekte realizujemo ove godine, ali ono što je dobro jeste da se budžet puni bolje od planiranog, tako da ćemo tokom maja imati rebalans budžeta gde će se povećati sredstva i za izgradnju puteva\ni ulica. Kao i za izgradnju druge infrastrukture, javne rasvete za koju u ovom momentu nema sredstava u budžetu, ali će biti planirana polovinom godine – navodi Đurić i nastavlja:\n– Kad je vodosnabdevanje u pitanju, značajno je da ćemo ove godine raditi u dva pravca: na zameni dela cevovoda od Ribnice do Zlatibora, a počećemo i izgradnju vodovoda Sušička vrela.\nPlan je da do kraja godine voda sa Sušičkih vrela stigne do Žigalskog visa, da se tu napravi rezervoar i crpna stanica.\nNarednih godina nastaviće se izgradnja tog vodovoda do Čajetine i do Zlatibora.\nOpština plaća radove, a traži kvalitet Kada je reč o putnoj infrastrukturi, zamenik predsednika opštine podseća da je već završen jedan tender za krpljenje i rekonstrukciju ulica, s tim\nšto radovi počinju ovih dana.\n– Najpre će se raditi Zlatibor, Čajetina, Mačkat, zatim ostale mesne zajednice, a završen je i jedan mali tender za izgradnju novih puteva i ulica, tako da ćemo do kraja maja završiti izgradnju ugovorenih ulica koje su ostale nezavršene iz prethodne godine. Kako nismo bili zadovoljni kvalitetom radova na svim infrstrukturnim projektima, formirali smo komisiju koja je izvršila\nobilazak svih izgrađenih i asfaltiranih ulica i puteva na teritoriji cele opštine, gde su konstatovani određeni propusti ili radovi koji su izvedeni u neadekvatnom kvalitetu.\nIzvođačima koji su to radili biće naloženo da o svom trošku otklone nedostatke. Ove godine će se više voditi računa o samom nadzoru i o kvalitetu izvedenih radova, jer opština\nuredno izmiruje svoje obaveze, plaća te radove i oni moraju biti izvedeni u najboljem kvalitetu, onako kako je i tenderskom dokumentacijom zahtevano.\nDo leta bi trebalo da bude gotova izgradnja sportskog parka na Zlatiboru, preko puta zgrade Turističke organizacije. – Započeće i gradnja jednog objekta koji se nalazi između fudbalskog stadiona i sportske hale na Zlatiboru. On će imati svoje svlačionice za fudbalske kao i sve druge sportske ekipe, teretane i sve ostale neophodne sadržaje za ligaška nadmetanja u kojima naši fudbaleri i košarkaši igraju – najavljuje Arsen Đurić i zaključuje da je pred nama period godine u kome će biti realizovano dosta investicija, od pomenutih kapitalnih do drugih aktivnosti i tekućih poslova.


Jeftini letovi iz Afganistana za Sudan - Avionske karte Afganistan Sudan - eSky.ba\nLetovi iz Afganistana za Sudan\nPretražite letove iz Afganistana za Sudan\nProvjerite najbolje ponude letova iz Afganistana za Sudan\n✔ Postoje li posebne ponude za letove iz Afganistana za Sudan na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Sudan?\n✔ Ako rezerviram let iz Afganistana za Sudan, mogu li rezervirati ujedno i smještaj?\n✔ Koje avio-kompanije nude letove iz Afganistana za Sudan?\nBudite sigurni, da na eSky.ba ponuda letova iz Afganistana za Sudan uključuje ne samo niskotarifne avio-kompanije, već i one koje su specijalizirane za visoki standard.


kuman smenjen barsa derbi | Sport | Fudbal\n27. October, 09:09\nKUMAN JE SMENJEN, SAMO MU BARSA JOŠ NIJE REKLA: Pala odluka na "Nou Kampu" - Leti posle derbija, ali ko će da ga zameni? 0 Podijeli Podijeli na facebook Podijeli na twitter Podijeli na viber Pošalji na mail\n30.09.2021. / 19:20\nŠpanski mediji javljaju da je predsednik Đoan Laporta već doneo odluku, ali nije sve tako jednostavno...\nBarselona je donela odluku - Ronald Kuman je bivši! Trener katalonskog kluba neće nastaviti s poslom na "Nou Kampu", ali samo je ostalo još nekoliko pitanja pre nego što sve postane zvanično.\nMediji u Španiji već uveliko pišu da je Kuman "svoje završio" u Barseloni, ali ga klub i dalje drži na tom mestu dok se ne reše dva problema!\nKako navodi "Marka", ponižavajući poraz 3:0 od Benfike u Ligi šampiona, reaktivirao je proces sklanjanja holandskog stručnjaka sa klupe prvog tima. Predsednik Đoan Laporta zna da će Kuman morati da bude smenjen, ali situacija i dalje nije jednostavna.\nŠpanski mediji jasno navode da je Kuman "osuđen" na svojoj poziciji, ali prvo pitanje koje glasi je - ko će ga naslediti? Za sada su u trci za mesto Kumanovog naslednika trojica stručnjaka - Ćavi, Andrea Pirlo i Roberto Martinez.\nOno što je poznato jeste da Barsa neće smeniti Holanđanina pre subote i derbija Primere koji ekipu očekuje protiv Atletiko Madrida. Ipak, ni sve to nije jedini problem koji predsednik Laporta ima pred sobom.\n"Marka" piše da on mora da vodi računa i o politici unutar kluba i da bi u tom slučaju za Laportu najbolja opcija bila dolazak Ćavija Ernandeza, legende kluba i čoveka koji je već godinama viđen kao čovek koji bi pošao stopama "klupskog DNK".\nZa Pirla se navodi da bi to bila Laportina velika "kocka", a ne treba smetnuti s uma ni finansijsku stranu cele priće. Smenjivanje Kumana koštalo bi Barselonu oko 12.000.000 evra, a ko god došao u klub, ne bi mogao da računa na ozbiljno poboljšanje tima zbog aktuelne situacije s velikim dugovanjima "blaugrane"...\nUpravo gledate DRAGANA ŽIVKOVIĆ: ZA MENE JE OVO EKATERINBURG! 0 Video Prije 7 min Razgovarali smo sa mladom, talentovanom draganom zivkovic koja nam je otkrila kakav je osjećaj pobijediti najveći...


Debuši na pragu Arsenala! - Sportske.net\nDebuši na pragu Arsenala!\nEngleski mediji prenose da su se "Tobdžije" i "Svrake" dogovorile oko transfera francuskog reprezentativca koga sada samo lekarski pregledi dele od potpisa ugovora sa klubom iz severnog Londona.\nBakari Sanja je napustio "Emijets" na kraju prošle sezone, ali na njegovo mesto stiže čovek kome je "grejao klupu" u francuskoj reprezentaciji na Mondijalu u Brazilu.\nTransfer će iznositi nešto manje od 8 miliona funti, a Matje Debuši će nakon 18 meseci provedenih na severu Engleske stići u severni deo prestonice i prodružiti se saigračima iz reprezentacije Loranu Košćelnom i Olivijeu Žiruu.\nDebuši ima 28 godina, na 'Sent Džejms Park' je stigao 2013. godine iz Lila, kluba u kome je ponikao, u kom je proveo čak 20 godina i sa kojim je osvajao titulu prvaka Francuske!\nIma 24 nastupa uz 2 postignuta gola u dresu reprezentacije Francuske.\nDolazak Debušija na 'Emijerts' verovatno znači i odustajanje od angažovanja Serža Orijea, reprezentativca Obale Slonovače i desnog beka Tuluza, koji se često dovodio u vezu sa "Tobdžijama".\nS druge strane, menadžer Njukasla Alan Pardju će biti prinuđen da traži adekvatnu zamenu za Debušija, pominju se Mika Ričards koji nije u planovima menadžera Mančester Sitija Peleginija, kao i Daril Janmat, desni bek Fejenorda i holandske reprezentacije.


Bošnjački član Predsedništva BiH Šefik Džaferović izjavio je da zaključci Narodne skupštine RS povodom odluke Ustavnog suda o poljoprivrednom zemljuštu neće imati nikakvo pravno dejstvo.\nOn je poslao poruku zvaničnicima RS da je to "put kojim ne treba da se ide, jer je to ugrožavanje Dejtonskog mirovnog sporazuma i mira".\nDžaferović smatra da RS i njeni zvaničnici imaju najveći interes da se strogo pridržavaju Dejtona i da ne preduzimaju ništa što bi moglo da ugrozi mirovni sporazum za BiH.\n"RS je nastala Dejtonskim sporazumom, uprkos genocida, masovnih zločina, etničkog čišćenja, radi uspostavljanja mira, davanja šanse državi da se reintegriše u miru. Kao teški dejtonski kompromis je nastala RS. Zvaničici idu u potpuno obrnutom smeru. Narod bi kazao - 'traže hleba preko pogače'", naveo je Džaferović.\nPrema njegovim rečima, strane sudije u Ustavnom sudu BiH su "deo dejtonske ravnoteže i podednako važan deo sporazuma kao što su to entiteti ili entitetsko glasanje".\n"Insistirati da se ukinu strane sudije u Ustavnom sudu je, u stvari, insistiranje na poremećaju dejtonske ravnoteže. Mi to nećemo nikada prihvatiti. Radi se o ozbiljnoj situaciji, ne vidimo to kao politizaciju. Ovo su stvari kojima se preti teritorijalnom integritetu BiH. Preduzećemo sve da ga zaštitimo", istakao je Džaferović.\nBošnjački član Predsedništva BiH je dodao da je razgovarao sa ambasadorima Kvinte, kao i predstavnicima Evropske komisije u BiH, tražeći od njih da vladama svojih zemalja prenesu da je situacija u BiH zabrinjavajuća.\n"Branićemo BiH svim raspoloživim sredstvima", naglasio je Džaferović.\nOn je ocenio da je Kanceralija visokog predstavnika (OHR) već davno trebao da reaguje.\nGovoreći o spornoj odluci Ustavnog suda BiH o poljoprivrednom zemljištu, Džaferović je kazao da je Ustavni sud još 2012. rekao šta je imovina BiH.\n"Umesto da se krene u implementaciju, sačekalo se nekoliko godina. Ustavni sud nije uradio ništa drugo nego je potvrdio svoju odluku iz 2012. godine.\nOdluke suda su konačne, tu nema izuzetka. Ovo je trenutak kada treba da deluje međunarodna zajednica, institucije BiH, pre svih Tužilaštvo", naveo je on.


Iskrena politička volja\nPostojanje iskrene političke volje da se suzbija korupcija prepoznaćemo kada političke partije i njihovi lideri počnu građanima da objašnjavaju kako da prepoznaju korupciju i šta treba da učine kada je prepoznaju. Umesto da im pričaju o sopstvenoj odlučnosti i hrabrosti da se izbore protiv korupcije, a istovremeno šalju svoje aktiviste da od tih istih građana kupe glasove.\nAktivisti Transparentnosti Srbija imali su priliku u prethodnom periodu da na brojnim okruglim stolovima u Srbiji čuju živopisne primere kupovine glasova, ali i objašnjenja zbog čega niko ne želi da takve slučajeve da prijavi.\nGrađani ne vide, ne prepoznaju odlučnost države da se izbori protiv takvih pojava. Ne veruju u sistem.\nAko želimo da se pomerimo s mesta, potrebno je da se svi - Vlada, Skupština, političke partije, policija, tužilaštvo, nezavisna tela, državni organi, mediji, NVO uključe u akciju. Srbiju je potrebno edukovati, ohrabrivati, istovremeno stvarati zakonsko okruženje i praktične mehaiizme koji će štiti i podsticati one koji prijavljuju slučajeve korupcije.\nA to se posebno odnosi na kupovinu glasova, teško krivično delo, ali i pojavu koja podriva temelje demokratije. Da li je moguće da glas, jedini mehanizam koji građaninu omogućava da indirektno utiče na upravljanje opštinom, državom, vredi 1.000 ili 2.000 dinara?\nTS je u više navrata pozivala policiju i javno tužilaštvo da saopšte šta su uradili na ispitivanju svih krivičnih dela za koja su se politički takmaci međusobno optuživali tokom prethodnih izbora, a naročito u vezi sa nepravilnostima u vezi sa brojanjem glasova, kupovinom glasova i zloupotrebom javnih resursa.\nTS je nedavno proveravala da li je bilo proaktivnih reakcija na tvrdnje o kupovini glasova na izborima u Kostolcu, pa smo od tužilaštva dobili informaciju da takvog postupanja nije bilo a od policije da je naš dopis sa linkom na objavljene vesti o kupvini glasova prosleđen tužilaštvu.\nDa li je to dovoljno da ohrabri građane i uveri ih da postoji odlučnost države za borbu protiv korupcije? Da uveri srednjoškolce da njihov glas vredi neuporedivo više nego što stranački "torbari" mogu da ponude?


VOJNO LICE ZAGRMELO: Vratiću Vučiću Paket Vitamina Na Andrićev Venac\nPredstavnik Udruženja sindikata penzionisanih vojnih lica Jovan Tamburić izjavio je u emisiji Studio N1 Live da će vratiti predsedniku Srbije Aleksandru Vučiću paket vitamina na Andrićev Venac, kao i da će u tom paketu pored vitamina „poslati i malo magle, koju on penzionerima dugo godina prodaje“. Zgrada Predsedništva na Andrićevom vencu FOTO: Milica Vučković\n– Pozvali smo penzionere da zajedno sa vitaminima vratimo i maglu koju nam on godinama prodaje, i kojom prikriva otimanje i pljačku PIO Fonda, otimanje penzija, smanjenjem i dugogodišnjim neusklađivanjem. On vrši i diskriminaciju poljoprivrednih penzionera uvođenjem doživotnih penala zbog prevremenog odlaska u penziju sa 40 godina staža. Ja ću taj paket vitamina koji budem dobio, upakovati u veliki paket, u koji treba da stane i deo te magle koju prodaje i nasloviti na Andrićev Venac – rekao je Tamburić za N1.\nDodaje da je ponižavajuće da penzioneri dobiju paket vitamina od Vučića.\n„Dragi penzioneri, evo vam jedna kesica…“ (VIDEO)Vučić vitaminima kupuje glas penzionera za dve crvene\n– Nije ni dokazano da vitamini mogu da pomognu u očuvanju zdravlja. Posebno što ulazimo u letnji period, i dovoljno je nekoliko sati boraviti na suncu da organizam sam proizvede potreban vitamin D. Na ovakav način predsednik na račun poreskih obveznika Srbije promoviše sebe i svoju stranku, i prikriva sve loše što se radi sa PIO Fondom – istakao je Tamburić.\nPrema njegovim rečima, svi penzioneri su oštećeni nedovoljnim neusklađivanjem penzija od 2012. do 2019. godine.\nDača: Vučićeva bolesna predstava se nastavlja\n– Tu procenjujemo da je svaki penzioner u Srbiji oštećen za četiri do šest mesečnih penzija… Iako Ustav Srbije reguliše da se imovina građana može zbog višeg interesa privremeno uzeti, mora se u skladu sa tržišnim uslovima i nadoknaditi. Naš predsednik o tome ništa ne govori, a usput je zauzdao sudstvo, pa je usporio parnice koje smo mi pokrenuli, da bi što kasnije stigle na Evropski sud za ljudska prava – kazao je Tamburić.\nPrethodni tekstBAJATOVIĆ: Zarađujem više od 30.000 evra mesečno (VIDEO)\nSledeći tekst„Biće procesuirani svi oni iz SNS koji su učinili zlo“\njoe smith 7 aprila, 2021 At 6:18 am\nNisu vitamni zbog penzionera vec neko treba da uzme pare za skoro vremenski istekle vitamine i ocisti neke zalihe.


ODRŽAN SASTANAK FUZIP-A I RIJASETA IZ BIH POVODOM ORGANIZACIJE KLANJA KURBANA | Hayat.ba\nPredstavnici Federalne uprave za inspekcijske poslove (FUZIP) i Rijaseta Islamske zajednice u BiH (IZ BiH) održali su danas sastanak povodom organizacije klanja kurbana i poštivanja zakonskih obaveza i preporuka Islamske zajednice u BiH u vezi s postupanjem s kurbanskim mesom i zbrinjavanjem nusproizvoda nakon klanja kurbana.\nSastanku su prisustvovali direktor Uprave za ekonomske i finansijske poslove Rijaseta Islamske zajednice Zejnil Rebihić i šef odjela za ekonomske poslove Bilal Memišević, te direktor Federalne uprave za inspekcijske poslove Anis Ajdinović i glavni federalni veterinarski inspektor Nermin Smajlagić.\nNa sastanku su istaknuti problemi s kojima se Islamska zajednica suočava, posebno u pogledu zbrinjavanja kurbanskih kožica, te su dogovoreni modaliteti i načini za unapređenje postupanja svih aktera u pogledu zakonitog postupanja uz poštivanje higijenskih i veterinarskih standarda, saopćeno je iz FUZIP-a.\nObostrano je konstatovano da Islamska zajednica BiH permanentno, iz godine u godinu, svim raspoloživim kapacitetima uspješno radi na standardizaciji procesa postupanja svih aktera u lancu (od uzgoja životinje do podjele kurbana i zbrinjavanja nusproizvoda klanja), kako u organizaciji Islamske zajednice BiH, tako i svih drugih fizičkih i pravnih osoba i organizacija koje učestvuju u uzgoju, klanju i distribuciji kurbanskog mesa.\nDogovoreno je da se u periodu do Kurban bajrama intenzivira komunikacija između FUZIP i IZ BiH, a nakon bajramskih praznika održi sastanak na kojem će se analizirati stanje i usvojiti strategija za naredni period.